Mahukan Persekitaran Terbaik Untuk Anak-Anak Menuntut Ilmu? Jom Pergi Ke Hari Terbuka IUMW

Ibu bapa pasti mahukan yang terbaik untuk anak-anak. Lebih-lebih lagi berkaitan pendidikan. Bagaimana jika mereka dapat sambung belajar di tempat yang tidak kondusif? Pasti mereka tidak dapat fokus dalam pembelajaran. Risaunya!
Penting untuk kita pilih persekitaran terbaik untuk anak-anak belajar. Ia harus mempunyai kejiranan yang baik, fasiliti yang lengkap dan akses yang mudah. Tapi di mana tempat sebegitu berada?

IUMW, tempat sambung belajar dengan persekitaran terbaik!

Jika anda mencari tempat sambung belajar yang kondusif, kami rekomen International University of Malaya-Wales (IUMW). Ia merupakan kerjasama antara dua universiti terbaik di dunia, Universiti Malaya, Malaysia dan University of Wales, United Kingdom. Anak-anak anda juga boleh capai impian untuk sambung belajar di luar negara tau.

Apa yang best sangat dengan persekitaran di IUMW hinggakan ramai ibu bapa menghantar anak-anak untuk sambung belajar di situ? Haa.. Ini antara sebabnya!
Lokasi strategik dengan pemandangan penuh kehijauan

Untuk pengetahuan anda, IUMW terletak bersebelahan Sasana Kijang Bank Negara dan Kampung Padang Merbuk yang eksklusif, di sebelah Bukit Tunku dan Taman Duta. Pelajar di sini dapat lihat bangunan pencakar langit Kuala Lumpur yang dikelilingi pohon menghijau. Segarnya mata tengok macam ni.

Lepas seharian berada di dalam kelas, mesti mata rasa penat dan mengantuk. Orang kata, kalau nak rasa segar tengok benda-benda yang menghijau. Petang-petang bolehlah anak-anak jamu mata tengok pemandangan yang indah di sekitar IUMW. Taklah mereka mengantuk dalam kelas lagi.
Berhampiran dengan pelbagai tempat hiburan, boleh hilangkan stres belajar

Paling menarik, IUMW berada berdekatan Sunway Putra Mall. Memang tempat terbaik untuk anak anda shopping, makan, dan berseronok selepas kelas. Hujung minggu, mereka bolehlah pergi situ untuk bersantai atau tengok wayang dengan rakan-rakan. Boleh release tension.

Di seberang IUMW pula ada Putra World Trade Centre (PWTC), sebuah pusat konvensyen terkemuka untuk mesyuarat, insentif, persidangan, dan pameran. Biasanya memang banyak event diadakan di PWTC. Boleh jadi sumber rangkaian dan inspirasi untuk pembelajaran anak-anak anda.
Akses pengangkutan awam, senang nak ke mana-mana

Kalau anda nak tahu, IUMW juga dihubungkan dengan rangkaian pengangkutan yang sangat baik. Ia menghubungkan seluruh Malaysia dan dunia melalui KL Sentral dan Lapangan Terbang Antarabangsa Kuala Lumpur. Mudah untuk anak-anak pulang ke kampung ketika musim perayaan!

Kawasan Titiwangsa dianggap sebagai hab transit satelit, dengan Stesen Putra (jalur Komuter KTM), PWTC (jalur LRT STAR), dan Titiwangsa (laluan Monorel KL). Jaraknya tidak jauh. Boleh jalan kaki saja dari IUMW. Terdapat juga perkhidmatan bas awam Go KL yang menawarkan tunggangan percuma untuk penumpang di Daerah Pusat Perniagaan di KL. Jimat!
Itulah antara sebab IUMW menjadi pilihan ramai sebagai tempat belajar yang kondusif. Kalau anda mahu anak-anak anda sambung belajar di IUMW, bolehlah ajak mereka ke Hari Terbuka IUMW!
Jom pergi ke Hari Terbuka IUMW, bawa anak-anak sekali

Untuk makluman, IUMW akan mengadakan Hari Terbuka IUMW bermula 24 hingga 26 Mei 2019, jam 10 pagi hingga 5 petang. Wah, peluang baik ni! Bolehlah anak-anak anda survey program yang mereka minat untuk pelajari.

Selain sebagai tempat belajar yang kondusif, IUMW juga menjadi tempat untuk anak-anak anda membina kerjaya selepas tamat pembelajaran. Menurut Kajian Pengesanan Graduan Kementerian Pengajian Tinggi, 94% daripada graduan IUMW telah bekerja atau mendaftar dalam program akademik lain dalam tempoh enam bulan tamat pengajian. Gempaklah!
Untuk maklumat lanjut, anda boleh layari iumw.edu.my, e-mel mereka di [email protected], atau hubungi 03-2617 3131. Jangan lupa like  dan follow  Facebook Page International University of Malaya-Wales di bawah.

Jom kita beramai-ramai ke Hari Terbuka IUMW. Bawa satu keluarga pergi sekali. Boleh juga ajak kawan-kawan yang mahu sambung belajar tu. Bukan senang nak dapat tempat belajar yang selesa macam ni. Hanya di IUMW sahaja!


Main Game Dengan Siraplimau Di Karnival Jom Heboh Johor Bahru, Boleh Dapat Hadiah Eksklusif!

“PERHATIAN WARGA JOHOR BAHRU!!!!”
Nampaknya penutup tahun 2022 akan diserikan dengan kemeriahan Karnival Jom Heboh! Setelah selesai di beberapa lokasi sebelum ini iaitu di Putrajaya dan Terengganu, kali ini Karnival Jom Heboh akan ke Puteri Harbour, Johor Bahru pula pada 9 & 10 Disember 2022.

Apa yang menarik sangat dengan lokasi terakhir Jom Heboh untuk tahun 2022 di Johor Bahru ini? Dengar cerita macam ada banyak hadiah nak bagi secara percuma…
SIRAPLIMAU BAKAL MERIAHKAN KARNIVAL JOM HEBOH JOHOR BAHRU

Seperti yang ramai sudah ketahui, Karnival Jom Heboh akan membariskan ramai selebriti popular tempatan, personaliti TV, penyampai radio dan influencer yang bakal turut serta memeriahkan karnival kali ini. Penganjuran karnival selama dua hari ini bakal menyaksikan penglibatan rangkaian jenama media terkenal di bawah Media Prima meliputi televisyen, radio, media cetak dan digital antaranya TV3 MALAYSIA, DIDIKTV, TV9,WOWSHOP, Hot.fm, Molek.fm, Harian Metro, Berita Harian dan New Straits Times. Jadi buat anda yang ingin berjumpa dengan artis kesayangan, inilah masanya untuk anda datang bergambar dan beramah mesra dengan mereka.

Itu sahaja ke yang ada?
Jangan risau, bukan itu sahaja kerana lebih menarik, Karnival Jom Heboh juga turut disertai oleh beberapa jenama media di bawah platform digital REV Media iaitu Siraplimau, Ohbulan, Seismik TV dan Vocket.
MAIN GAME DENGAN SIRAPLIMAU, IMBAU ZAMAN SEKOLAH DAPAT HADIAH BEST BEST!

Untuk anda yang hadir ke ke ‘slot’ Siraplimau pada jam 10 pagi pada 9 dan 10 Disember, banyak aktiviti berkonsepkan kekeluargaan yang menarik seperti game kuiz maksud peribahasa dan susun peribahasa mengikut emoji yang pastinya mengimbau kembali kenangan zaman sekolah. Mungkin ada dalam kalangan kita yang sudah lama tidak mendengar peribahasa Bahasa Melayu bukan? Kalau nak suruh anak-anak wakilkan untuk asah minda mereka pun lagi menarik!

Nak menang hadiah menarik daripada Siraplimau? Jangan lupa sertai kedua-dua sesi dan anda berpeluang bawa pulang hadiah istimewa barangan eksklusif Siraplimau & Media Prima seperti beg, T-Shirt, set sudu garfu, lanyard dan kipas tangan. Bukan itu sahaja, Siraplimau juga akan beri hadiah seperti Xiaomi Air Purifier untuk dibawa pulang oleh anda yang bertuah. Katanya nanti anda kena teka jumlah ‘sesuatu’ untuk menangi Xiaomi Air Purifier ini. Yang penting, tak dapat dekat tempat lain tau!

Jadi, jangan lepaskan peluang ini untuk bawa seisi keluarga datang ke Karnival Jom Heboh Johor Bahru. Jangan lupa juga untuk ‘study’ serba sedikit tentang Siraplimau supaya dapat jawab soalan dan dapat hadiah juga okay! Untuk maklumat lanjut anda boleh layari laman web www.jomheboh.com.my atau layari laman media sosial Facebook dan Instagram @JOMHEBOHOFFICIAL . Jangan lupa juga untuk like dan follow Instagram @mysiraplimau dan Facebook Siraplimau okay! #karnivaljomheboh #KJH


Main Misi Raya Puaka Dan Menang Samsung Galaxy S22 Ultra, iPhone 13 & Nintendo Switch Banyak Lagi!

Setiap kali menjelang Ramadan, orang ramai pasti teruja menantikan pelbagai promosi dan tawaran menarik sempena musim perayaan.
Apatah lagi, setiap tawaran diberikan lazimnya mempunyai keunikan dan keistimewaan tersendiri yang hanya dapat dinikmati sekali setiap tahun.

Tidak mahu mengecewakan pengguna, tahun ini, syarikat perkhidmatan telekomunikasi pertama di Malaysia yang menawarkan pelan mudah alih boleh diubah suai serta perkhidmatan 100 peratus secara digital, Yoodo, tampil dengan idea baharu lebih menyeronokkan iaitu #MisiRayaPuaka.

Misi Raya Puaka
Misi Raya Puaka adalah kempen gamifikasi digital berkonsep pengembaraan yang bertujuan memacu kehidupan rakyat Malaysia supaya kekal berhubung dan menggunakan digitalisasi untuk mengeratkan silaturahim antara rakan dan keluarga ketika musim perayaan.

Menariknya, dengan menyertai kempen ini, anda berpeluang membawa pulang hadiah-hadiah hebat seperti Samsung Galaxy S22 Ultra, iPhone 13, Nintendo Switch dan banyak lagi!
Untuk merebut hadiah-hadiah yang ditawarkan, peserta hanya perlu mengumpul sebanyak mungkin mata sepanjang tempoh kempen menerusi empat misi berbeza.
Misi 1: Aktifkan pelan Yoodo untuk dapatkan skor pertama anda sekarang!
Misi Raya Puaka terdiri daripada empat misi dan Misi 1 adalah kunci wajib yang melayakkan anda untuk menyertai kempen ini.
Misi 1 memberi peluang untuk semua pengguna mengumpulkan skor pertama, tidak kira sama ada anda pengguna baru ataupun pengguna sedia ada Yoodo.

Misi 2: Jom! Main “Hantu Fast, Hantu Furious”
Dalam Misi 2, pengguna berpeluang untuk bermain “Hantu Fast, Hantu Furious”.
Setiap penyertaan dari Misi 1 akan diberi tiga kali percubaan dan hanya skor tertinggi dari tiga percubaan akan dikira.
Jom main dan cuba kutip duit raya sambil mengelak daripada hantu-hantu yang menghalang pengguna yang mahu pulang ke kampung.

Sertai misi-misi seterusnya untuk menjadi pemenang hadiah utama
Dalam Misi 3, pembelian mana-mana Booster Add-On 20GB seperti TikTok, Instagram, Spotify, ML: BB dan banyak lagi yang bernilai RM 1 atau RM3 akan menambahkan satu mata setiap satu.
Manakala, pembelian Booster Add-On 20GB Streaming seperti Netflix, YouTube, Viu, Astro Go yang bernilai RM7 akan menambahkan dua mata setiap satu.
Anda boleh ajak rakan-rakan atau ahli keluarga untuk bertukar ke Yoodo dengan menggunakan Kod Ajakan anda untuk mendapatkan tiga mata.

Sertai Misi Puaka Raya sekarang untuk memenangi hadiah menarik
Sekiranya anda tidak berpuas hati dengan pelan mudah alih yang anda gunakan sekarang, inilah masa terbaik untuk bertukar kepada pelan yang lebih sesuai.
Kempen ini berlangsung dari 22 April hingga 31 Mei 2022 dengan tarikh tamat yang berbeza mengikut kategori peraduan seperti di bawah.
Peraduan Early Bird: 22 April – 8 Mei 2022
Kredit Touch’nGo eWallet bernilai RM30 akan diberikan kepada 100 pemenang terawal yang berjaya mengumpul 10 mata.
Peraduan Hadiah Utama: 22 April – 31 Mei 2022
Peraduan ini berdasarkan jumlah skor terkumpul tertinggi sepanjang tempoh kempen. Hadiah Utama termasuk Samsung Galaxy S22 Ultra, iPhone 13, iPad, Oppo Reno7 5G, Nintendo Switch dan banyak lagi. Paling menarik, jika anda pemenang peraduan Early Bird, anda masih layak untuk memenangi peraduan Hadiah Utama.
Raya lebih puaka dengan Yoodo!
Dengan Yoodo, anda akan kekal berhubung bersama keluarga dan rakan sekali gus dapat menikmati data berkelajuan tinggi atau tanpa had ketika meraikan lebaran.
Yoodo yang dikuasakan oleh rangkaian 4G LTE terluas Celcom memberikan anda kebebasan untuk memilih pelan dengan jumlah data, panggilan dan SMS yang diingini dari lebih daripada 2 juta kombinasi pelan mudah alih.
Lebih menarik, Yoodo tidak mengikat anda pada mana-mana pelan, justeru pembatalan atau penukaran pelan boleh dilakukan pada bila-bila masa tanpa sebarang caj.

Jangan lepaskan peluang mendaftar pelan mudah alih Yoodo serta dapatkan kad SIM percuma dan servis penghantaran juga secara percuma hari ini.
Orang ramai boleh mendapatkan kad SIM Yoodo di cawangan Celcom bluecube, kedai BHPetroMart, atau kedai Petronas Mesra yang terpilih di seluruh Semenanjung Malaysia menerusi pautan ini.
Untuk mengetahui lebih lanjut, layari pautan ini atau muat turun aplikasi Yoodo menerusi Apple App Store, Google Play Store atau Huawei App Gallery sekarang!


Latih Anak Genius Matematik Hanya Dengan 13 Idea Aktiviti Guna Linking Cubes, Menarik!

Kanak-kanak dan permainan memang tidak boleh dipisahkan. Bak umpama pasangan bercinta lah, susah betul nak berenggang.
Bila nak mendidik anak-anak ni, ibu bapa yang mempunyai pemikiran kreatif adalah bonus! Nak pula bila sambil belajar tu dapat juga bermain. Barulah tertarik minat anak untuk belajar.

Baca juga: 5 Tanda Perangai Anak Perlukan Bantuan Segera, Ibu Bapa Perlu Waspada!
LATIH ANAK GENIUS MATEMATIK HANYA DENGAN 13 IDEA AKTIVITI GUNA LINKING CUBES, MENARIK!

Siapa sangka dengan menggunakan mainan cantuman blok saja, ibu bapa boleh mendidik anak-anak tentang asas Matematik. Pelbagai idea menggunakan mainan ini, telah dikongsikan oleh Puan Hanis Athirah Rusli untuk membantu anaknya mahir dalam asas ilmu hisab.

Kompilasi Aktiviti Hands On Belajar Matematik Guna Linking Cubes
Jika kita berikan anak-anak mainan Linking Cubes ni confirm tersengih kegembiraan lah mereka. Manakan tidak, mainan cubes yang berwarna-warni, boleh pula dicantum-cantum sememangnya merupakan open ended toys pelbagai fungsi untuk anak-anak terokai.
Ramai sahabat yang ceritakan keseronokkan anak-anak mereka bermain sambil belajar menggunakan linking cubes. Jadi hari ni Anis nak share pengunaan bahan bantu belajar ini dalam subjek Matematik.
BELAJAR KONSEP MATEMATIK DENGAN LINKING CUBES
Ini kerana dengan menggunakan linking cubes ni sebagai bahan bantu, anak juga dapat belajar konsep matematik seperti

Pra Nombor : Pengelasan, perbandingan, seriasi, padanan satu dengan satu, pola
Nombor : membilang, konsep nombor, operasi nombor
Pengukuran : sentimeter – panjang

… dan banyak lagi.
Jadi dekat sini Anis kongsikan beberapa contoh aktiviti yang Lais dan Qais lakukan. Semoga sedikit sebanyak dapat memberi idea kepada ibu yang mencari idea.
13 IDEA MENGAJAR MATEMATIK MENGGUNAKAN LINKING CUBES

1. MEMBILANG SECARA TERTIB MENAIK & MENURUN

Susun-menyusun ibarat tangga saja, tidak susah pun. Lebih baik guna warna yang berbeza setiap turutan nombor, selain mengira nombor anak juga boleh kenal warna. Dua dalam satu begitu.
2. MEMADANKAN KUMPULAN OBJEK

Ini pula, memerlukan bentuk nombor dipadankan dengan objek blok mengikut bilangan nombor. Jika, pada tangan tu bentuk nombor 5 makanya blok pun ada lima.
3. OPERASI TAMBAH DUA DIGIT

Asas kiraan tambah yang mudah. Ikut suka ibu ibu nak tambah bentuk nombor berapa. Kemudian, minta atau ajar anak letakkan blok berdasarkan nombor tadi. Jangan lupa kira sampai habis dapatkan jumlah keseluruhan tau, barulah betul selesaikan masalah. Hahaha
4. MENGIRA PANJANG MAINAN MENGGUNAKAN CUBES

Mudah saja cara ini. Minta anak susun blok mengikut kepanjangan sesuatu objek tu, kemudian kira sama-sama.
5. MEMBINA PIKTOGRAF

Piktograf atau lebih difahami sebagai carta gambar. Misalnya, boleh gunakan warna blok yang sama bentuk dan saiz bagi mewakili kekerapan sesuatu perkara.
Katakan, satu blok putih bersamaan 5 ekor ikan. Anak berjaya jual 2 blok putih, manakala ibu berjaya jual 3 blok putih. Berapakah jumlah ikan yang berjaya dijual oleh mereka?
*1 blok putih = 5 ekor ikan
5 blok putih terjual X 5 ekor ikan = 25 ekor ikan terjual
6. MEMBANDINGKAN KUANTITI

Walaupun susunan atau warna blok berbeza tetapi pastikan jumlah kuantiti tetap sama apabila membuat perbandingan.
7. MEMBILANG MENGIKUT KUANTITI

Minta sahaja anak mengira kuantiti blok yang ada mengikut warna. Malah, boleh juga mengira kuantiti blok tanpa mengikut warna.
8. MENGUKUR PANJANG OBJEK MENGGUNAKAN PEMBARIS

Jadi lebih jelas apabila mengajar anak tentang panjang objek selain mengetahui unit dalam konsep pengukuran.
9. MEMBINA CORAK POLA

Corak pola atau pattern. Anda cipta pola blok yang diinginkan untuk anak bina sendiri berdasarkan pola yang telah dibina sebagai rujukan.
10. MENGASING CUBES MENGIKUT WARNA

Sambil mengasingkan blok ikut warna, boleh juga kira jumlah kuantiti yang ada pada setiap warna blok.
11. MENGENAL PASTI KUANTITI & MEMBANDING BEZA

12. MEMBILANG NOMBOR DENGAN GANDAAN DUA

Sifir mudah pun boleh diajar pada anak-anak dengan menggunakan blok sahaja.
13. MEMBILANG NOMBOR DENGAN GANDAAN TIGA

Semoga bermanfaat InsyaAllah.
Jadi, bagaimana selepas melihat idea-idea di atas? Semoga ilmu ini, dapat membantu ibu bapa di luar sana untuk mengajar anak tentang asas Matematik yang mudah. Bukan sahaja dapat meningkatkan kemahiran mengira si kecil, malah meningkatkan daya kreatif dan kemahiran berfikir mereka juga.
Sumber: Facebook Hanis Athirah Rusli


‘Rules Of Toys’ Hanis Zalikha – Nak Mainan Baharu, Mainan Lama Kena Derma

Sudah pasti ramai dalam kalangan ibu bapa yang mengikuti perkembangan selebriti popular Hanis Zalikha serta dua anaknya yang comel iaitu, Yusuf Iskandar dan Alisa Aisyah bukan? Bukan sahaja banyak berkongsikan rutin harian malah Hanis juga sering berkongsikan tips parenting yang boleh dijadikan inspirasi buat mak ayah. Salah satunya adalah ‘Rules of Toys’.
Artikel berkaitan: Jangan Takut Anak Ketinggalan, Hanis Zalikha Kongsi Tips Elak Anak ‘Melekat’ Dengan Gajet

‘RULES OF TOYS’ HANIS ZALIKHA, ELAK LAMBAKKAN MAINAN
Hanis Zalikha menggunakan pendekatan mainan anak-anak dimana beliau mendidik mereka untuk ‘melepaskan’ secara sukarela dengan menderma makanan lama jika sudah mempunyai mainan yang baharu. Setiap kali mempunyai mainan yang baharu, mainan lama akan diberikan kepada orang lain yang lebih memerlukan.

Menurut Hanis lagi, ‘rules’ ini digunapakai bagi mengelakkan situasi dimana mainan terlampau ‘overload’. Bila terlampau banyak mainan, proses untuk mengemas pun akan jadi lebih sukar.

Bukan itu sahaja, bila sudah mendidik anak untuk menderma mainan yang lama apabila sudah mempunyai mainan yang baru, ini dapat melatih anak-anak supaya lebih peka dalam pemilihan jenis barang. Bukan itu sahaja, mereka tidak akan sewenang-wenangnya meminta mainan yang baharu kerana mungkin mainan kegemaran mereka akan diberikan kepada orang lain.

Hanis juga berkongsikan tips untuk ibu bapa yang ingin mencuba, biarkan anak-anak sendiri yang memilih jenis mainanan apakah yang ingin mereka berikan kepada orang lain. Teknik ini melatih anak-anak supaya dapat membuat sesuatu keputusan berdasarkan apa yang mereka suka dan apa yang mereka tidak suka. Ini juga menjadikan mereka mempunyai presepsi dimana pendapat mereka dihargai dari kecil hingga dewasa kelak.
Sumber: Hanis Zalikha


Viral Mainan Lato-Lato Buat Anak Ketagih, Rupanya Bahaya & Pastikan Anak Main Dengan Betul

Terbaharu, permainan yang dipanggil lato-lato mula menarik perhatian kanak-kanak. Lato-lato mempunyai dua pemberat dan diikat dengan tali. Cara bermainnya melibatkan pemain menghayun kedua-dua pemberat ini agar ia bertembung antara satu sama lain, di bawah dan di atas tangan. Lagi laju ia dihayun, dianggap lagi hebat.
Walau bagaimanapun, permainan lato-lato ini sebenarnya mendatangkan bahaya kepada kanak-kanak kerana boleh mencederakan bahagian mata, gigi atau hidung seperti perkongsian Dr Kamarul Ariffin Nor Sadan di laman Facebooknya.

Baca juga: 10 Perkara Ibu Ayah Kena Buat Kalau Anak Guna Botol Susu, Elak Anak Kena Cirit-Birit
MAINAN LATO-LATO BUAT ANAK KETAGIH, RUPANYA BAHAYA

Menurut beliau, terdapat satu kes kecederaan yang datang ke kliniknya untuk mendapatkan rawatan akibat cedera bermain lato-lato. Kanak-kanak tersebut difahamkan lebam dan bengkak di bahagian batang hidung.

“Sebab minggu ni dah ada satu kes datang ke klinik saya sebab kecederaan akibat main lato-lato. Seorang kanak-kanak telah bengkak dan lebam teruk di batang hidungnya terkena pemberat lato-lato,” ujarnya.
Perkara ini terjadi kerana sekiranya kanak-kanak tersebut tersilap hayun lato-lato tersebut, ia akan terkena pada tubuh badan kerana ladungnya itu agak berat.
Sekadar gambar hiasan
“Maka, jika silap hayun, ada risiko ladung tak bertembung sesama sendiri, lalu terkena anggota tubuh. Ada lato-lato yang ladungnya tu agak berat, jadi jika kena muka agak berbahaya. Terutamanya jika melibatkan mata, gigi atau hidung,” jelasnya.
Tidak salah untuk main lato-lato. Ia boleh meningkatkan koordinasi tangan. Cuma, perlulah berhati-hati semasa bermain. Ibu bapa perlu pastikan anak bermain cara yang selamat. Jika boleh pesan agar:
1. Tidak menghayun lato-lato separas atau berhampiran muka. Hayun rendah atau jauh ke hadapan sedikit.
2. Tidak bermain terlalu dekat dengan orang lain, atau di tempat orang lalu lalang. Bimbang terkena orang.

3. Tidak menghayun atau mencampak lato-lato ke arah orang lain. Kena tegah dengan tegas hal ini.
4. Berhati-hati dengan tali lato-lato. Memandangkan ia dililit pada jari, maka jangan sampai terjerut pula.
Seperti mana yoyo, gasing, kendama atau apa-apa permainan yang mempunyai pemberat yang dihayun, lato-lato mempunyai potensi menyebabkan kecederaan. Maka ibu bapa perlu memantau anak-anak bila bermain.
Semoga bermanfaat!
Sumber: Facebook Dr Kamarul Ariffin Nor Sadan


Bukan Sekadar Hiburan, 13 Aktiviti Permainan Ini Sangat Bagus Untuk Perkembangan Mental Anak!

Setiap kali ke kedai, pasti anak-anak akan minta mainan baru. Ini kerana, mainan merupakan sumber hiburan mereka disamping boleh belajar sesuatu yang baru. Sebenarnya, pelbagai jenis mainan yang boleh bantu kembangkan minda anak-anak hanya menggunakan bahan yang didapati di rumah. Jadi, ibu ini kongsi 13 jenis mainan yang bagus untuk anak, ibu bapa juga dapat meluangkan masa bersama.
13 MAINAN SESUAI UNTUK PERKEMBANGAN ANAK

Ok sebenarnya since aku publish entry pasal Child Psychiatrist tu kan, ramai parents yang email dan share pengalaman masing-masing buat assessment dengan Child Psychiatrist. Rupanya ramai jugak parents yang dah pernah bawak anak jumpa Child Psychiatrist kan. Well, ramai yang beranggapan bahawa anak-anak yang perlu jumpa Psychiatrist ni, mesti anak yang terencat otak,anak ada masalah mental, anak autism, anak asik kena rasuk, etc. Kamon.. Tak semestinya. Bawa anak jumpa psychiatrist tak semestinya anak kau gila. Sebenarnya, semua parents yang ada anak 12 bulan dan keatas, sangat disarankan bawak anak masing-masing jumpa Child Psychiatrist. Untuk apa? Supaya parents lebih mengenali behaviour anak. Supaya parents tahu cara yang betul untuk handle behaviour-behaviour tertentu.

Contoh, anak kuat jerit, nak buat camane. Anak takut strangers, nak buat camane. Anak terlalu manja, nak buat camane. Anak lembap, nak buat camane. Anak lambat cakap, nak buat camane. Kat sana ialah tempat terbaik untuk parents belajar mengenali anak masing-masing dan tahu mana salah silap sebelum terlambat. Dan supaya perkembangan fizikal dan mental anak dapat diransang dengan baik. Dan parents bukan sekadar memperbodohkan anak dengan gajet semata. Biasalah kita sekarang dah terlalu moden. Sampai otak jadi sempit dan tak kreatif bila fikir soal anak.Bila anak bosan, nah ipad. Bagi parents yang dah pernah hantar anak buat assessment dengan Child Psychiatrist, mereka tahu betapa banyakkkkk aktiviti yang boleh dilakukan bersama untuk merangsang fizikal dan minda anak.

So hari ni aku nak share beberapa aktiviti tersebut. Kalau diikutkan memang terlalu banyak aktiviti untuk meransang minda anak-anak yang diguna-pakai oleh Child Psychiatrist dalam assessment mereka. Tapi kat sini, aku senaraikan beberapa sahaja, yang aku rasakan murah, mudah dan semua orang boleh praktikkan dengan anak masing-masing di rumah.
1.Ring Tower / Tower Blocks / Cup Tower.

Apa-apa sahaja aktivti berkenaan membuat tower adalah bagus. Macam Haikal, kitorang beli ring tower je. Senang.Cuma susun yang besar bawah, kecik atas. Dan supaya dia boleh kenal saiz mengikut turutan yang betul.Dari aktiviti ni, anak akan dapat recognize saiz dan belajar camane nak buat tower yang seimbang. Selain ring tower, korang jugak boleh guna barang yang dah ada kat rumah macam cawan plastik atau mangkuk plastik untuk buat tower. Besar bawah, kecik atas. Suruh anak susun camtu.
2.Colour Sorting

Ok untuk aktiviti ni, korang boleh guna apa sahaja benda yang berwarna.Dan suruh anak asingkan mengikut warna yang sama.Macam Haikal, selalunya aku guna tiga benda iaitu fruit fork, fur balls dan batang aiskrim. Seperti yang kita semua tahu, bermain dengan warna adalah cara paling baik untuk merangsang minda anak.Aku pon tak tahu nak explain secara scientific. Tapi aku boleh tengok sendiri dari perangai Haikal.Kalau bermain dengan benda berwarna, dia nampak excited dan bersemangat.Dia tak cepat bosan dan happy je masa bermain.Dan menurut doktor, warna bagus untuk stimulate mata anak-anak juga. Aku tak guna benda yang sama setiap hari untuk aktiviti sorting colours ni, sebab Haikal akan bosan bila tengok benda yang sama hari-hari. Aktiviti ni tak terbatas untuk barang-barang tertentu sahaja. Asalkan barang tu berwarna, boleh guna.
3.Sorting Beads

Aktiviti ni agak merbahaya dan wajib ada orang dewasa yang monitor, sebab ia melibatkan beads/manik. Aktiviti ni mudah je. Korang hanya perlukan manik berbagai warna dan jenis. Butang baju pon boleh.Longgokkan banyak-banyak dalam pinggan. Dan suruh anak asingkan mengikut jenis atau warna.Kenapa guna manik? Sebab benda kecik-kecik ni boleh stimulate fine motor skills anak dan latih anak untuk lebih fokus. So nanti penglihatan dan pemikiran dia tajam, pergerakan tangan dia lebih lancar. InsyaAllah bila besar nanti pandai melukis dan tulisan cantik.
4.Shape Sorting

Masa Haikal baby dulu, kitorang ada beli shape sorter yang macam ni. Branded dan mahal.Tapi percayalah cakap aku. Tak worth it langsung korang beli shape sorter yang mahal-mahal blocks dia tak banyak. Macam yang aku beli ni, blocks dia dalam 18 ketul je.Umur belum setahun Haikal dah boleh buat tak sampai 2 minit.Sekarang dia siap dah boleh masukkan shape tu dari dalam ke luaar. Lagi satu yang aku tak suka, kegunaan dia tak pelbagai. Boleh guna sebagai shape sorter sahaja.Nasib baik ada sorang ibu yang share tentang shape sorter yang lebih berbaloi.Katanya, kat Mr.DIY ada jual wooden blocks (100 ketul), harga cuma RM40. Ada tiga kegunaan pulak tu: Shape sorter, boleh buat castle atau tower dan boleh buat Domino juga! Jadi Haikal pon boleh main lebih lama dan tak bosan dengan satu aktiviti sahaja. Selain boleh rangsang otak dalam mengenal pasti shapes, benda ni juga boleh enhance kreativiti anak dalam construct castle dan susun domino.
5.Penyepit Baju.

Masa buat assessment dengan Dr. Sherine, Haikal ada buat aktiviti ni.Guna sepit baju.Sepit baju mydin pon boleh guna. Korang boleh latih anak tekan sepit baju tu dan sepit di tepi bekas seperti ini..Selain merangsang otak, aktiviti ni sangat bagus untuk motor skills, sensory skills, dan melatih anak mengawal tangannya.Mula-mula memang payah. Sampai herot-herot mulut Haikal nak picit penyepit tu. Tapi lama-lama dia semakin terrer.
6.Fur sticks & Penapis Sayur.

Fur sticks ni aku simpan sejak zaman anak dara lagi.Aku dulu memang suka buat arts. Macam buat kad mother’s day ke hape kan.Biasalah anak dara mana ada kerja lain. Nak tolong mak kemas rumah, malas. -..-Korang boleh cari Fur Sticks ni di mana-mana kedai stationaries. Mesti ada punya.Apa yang korang perlu buat ialah, potong fur sticks tu pendek-pendek dan suruh anak masukkan dalam lubang penapis sayur.Aktiviti ni pun bagus untuk latih anak lebih fokus dan stimulate fine motor skills.Selalunya aku suruh Haikal cucuk dan susun mengikut warna fur sticks tu.
7.Hair Bands, Lidi dan Penapis Sayur.

Aktiviti ni senang saje. Anak cuma perlu tarik hairbands dan masukkan dalam lidi mengikut warna.Tapi aktiviti ni cukup bagus untuk fizikal dan mental anak. Sebab? Sama macam aktviti lain, dapat enhance sensory and fine motor skills. Latih pergerakan tangan. Latih anak fokus dan latih anak sabar.
8.Count The Sea-Shells.

Ok budak-budak memang cepat belajar mengira bila ada objek dan bukan sekadar menulis di atas kertas. Korang boleh guna apa-apa barang yang senang dikira. Macam Haikal, kitorang guna sea-shells.Kalau anak korang dah besar sikit, boleh guna kaedah yang sama untuk ajar maths macam plus minus dan sebagainya.
9.Bolts & Nuts

Bolts and Nuts ni korang boleh beli kat mana-mana. Cari yang murah sudah. Aku beli kat Mr.DIY. Memang murah. Benda ni dia berbeza mengikut warna, bentuk dan saiz. So bolt dan nut tu kena matching dalam 3 perkara itu (warna, bentuk, saiz). Kalau tak match, memang tak masuk. Oh aktiviti ni paling aku suka. Sebab Haikal kena genius sikit nak main benda ni. Selalu dia main benda senang-senang je kan. Aktiviti ni bagus. Selain mencabar minda, sebab kena matching banyak warna, bentuk dan saiz, ia juga dapat melatih fine motor skills dan hand movement. Ingat, apa-apa aktiviti yang merangsang pergerakan fizikal (pulas, picit, tekan, tolak, tarik, lompat, lari, merangkak, berguling etc), juga akan merangsang motor skills dan brain development!
10.Melukis

Walaupon aktiviti melukis ni nampak remeh, ataupun nampak macam tak best sebab parents tak pandai lukis, sila tahu bahawa permikiran dan imaginasi budak tak terbatas kepada sesuatu gambarajah sahaja. Lukislah apa saja dan suruh anak imitate lukisan korang. Cantik ke tak cantik tu balakang kira.Masa ni la korang nak latih anak pegang pen, pensil warna, crayon dan sebagainya.Kajian mengatakan, anak yang suka melukis mempunyai pemikiran yang lebih kreatif. Dan tahap keterbukaannya dalam membuat keputusan adalah lebih luas. Dia kata anak yang suka melukis ye, dia tak kata anak yang pandai melukis.
11.ABC 123 Blocks

Macam yang aku cakap sebelum ni, warna dan appearance permainan tu memainkan peranan penting dalam menarik minat anak-anak. Kalau sekadar tulis ABC 123 di atas kertas, mungkin diorang akan cepat bosan. So korang boleh try guna blocks. Kat mana-mana pon ada benda ni. Aku beli kat giant tak silap. Sebelum umur 2 tahun, Haikal dah boleh hafal dan recognize setiap huruf A-Z dan nombor 1-10. Amazing? Memang. In fact, blocks adalah lebih powerful dari flash cards. Tak percaya korang boleh cuba.
12.Car Track.

Tak payah beli car track yang bertingkat-tingkat yang mahal tu.Cuma guna masking tape berwarna, dan tampal kat lantai dan design lah ikut suka korang.Dan amik segala mainan cars yang anak korang ada, dan suruh dia gerakkan car tu di atas track.Aktiviti ni pon bagus untuk fine motor skills selain melatih anak untuk lebih fokus. Selain bajet yang murah, sebab korang hanya perlukan masking tape sahaja, korang jugak boleh ubah design track tu kepada design yang lebih susah dari minggu ke minggu. Supaya aktiviti ni jadi lebih mencabar, dan otak anak korang dirangsang dengan lebih baik.
13.Shoot The Ball.

“Shoot the ball” jugak adalah salah satu aktiviti Haikal semasa assessment tempoh hari. Just baling bola dalam jaring. Kebaikan aktiviti ni lebih kurang macam memanah. Dapat latih anak lebih fokus, precise dan concise dalam hidup. Macam yang kita tahu, aktiviti memanah adalah sunnah nabi. Tapi pada umur ini, Haikal belum sesuai untuk buat aktiviti memanah. So untuk melatih ke arah itu, boleh buat aktiviti ni dulu (baling bola dalam jaring).Dan bila dah besar sikit, boleh ajar dia main dart, dan seterusnya ajar memanah. Note untuk parents: Jangan lupa letak bakul bawah jaring supaya korang tak lecak ketiak kejar bola sana sini.
Aktiviti ni korang kena lakukan secara berperingkat. Buat paras rendah dulu. Biarkan dia masukkan ball tu dengan senang lenang. Benda ni penting untuk build dia punya self-esteem sebelum memulakan cabaran yang lebih susah. So bila dia kompiden habis masukkan ball dalam jaring tu, baru letak paras yang lebih tinggi. Kalau boleh paras yang memerlukan anak tu melompat atau mengjingkitkan kaki.
Pergerakan macam ni bagus untuk fizikal especially kekuatan muscle dan tulang dia.
Dan ofkos untuk otak jugak.
Oh lagi satu, mohon jangan tanya aku aktiviti sekian-sekian sesuai untuk umur berapa.Aku tak boleh jawab.Sebab lain budak, lain tahap dia.Macam Haikal, dia dua tahun. Tapi doktor kata pemikiran dia sama macam budak lima tahun. So sepatutnya, parents tu sendiri tahu tahap potensi dan kebolehan anak. Jangan takut untuk dedahkan benda baru kepada anak pada umur berapa-berapa pun. Dan sebenarnya kita sebagai parents pon kena berfikiran kreatif dalam membuat aktiviti bersama anak. Kalau penat bekerja sekalipon, ada banyak aktiviti mudah yang tak perlu keluar peluh pon.
Sumber: Adlil Rajiah


10 Jenis Permainan Yang Akan Buat Anak Anda Bijak & Aktif

“Hari ni dapat bonus, nak belikan mainan untuk Aishahlah, sesekali buat surprise untuk dia. Tapi banyak betul mainan kat sini, rambang mata dibuatnya. Mainan apa yang bagus untuk dia agaknya ya?”
Naluri anak kecil memang sukakan mainan. Pantang ke kedai, mesti anak-anak akan minta untuk pergi ke seksyen mainan. Bagi sesetengah mereka, dapat tengok saja pun jadilah.

Sebagai ibu bapa, sebenarnya kita boleh menjadikan mainan sebagai alat untuk mengasah kemahiran anak-anak di samping meneroka bakat terpendam mereka. Permainan yang baik bukan sekadar menyeronokkan, tetapi ia juga mampu memberi manfaat sepanjang hayat serta mengukir memori indah.
Memilih mainan yang baik tak semestinya mahal dan baru. Ada juga permainan murah dan klasik yang masih relevan serta tetap mempunyai nilai tertentu – melebihi daripada apa yang kita fikirkan.

10 Mainan Klasik Yang Terbaik Untuk Anak Anda, Menurut Kata Pakar
Beberapa jenis mainan klasik sebenarnya telah terbukti sebagai mainan yang baik kerana ia bertahan sehingga ke hari ini. Walaupun kita sudah melangkah jauh dalam dunia moden, namun ia masih sangat relevan. Antara mainan ini mungkin pernah kita lihat atau mainkan di zaman kecil kita dulu.

Salah seorang Pakar Pendidikan di The Goddard School Educational Advisory, Lee Scott berpendapat bahawa mainan sebeginilah yang membuatkan anak-anak lebih kreatif, belajar menggunakan kemahiran sambil bermain, dan paling penting – dapat turut berseronok. Permainan yang baik juga bukan sekadar cantik dipamerkan sebagai perhiasan, malah tidak akan ‘terperam’ lama di dalam kotak mainan anak-anak.
1. Blok Binaan
Blok binaan adalah sumber inovasi yang mampu mengembangkan kemahiran kejuruteraan dan pemikiran kritikal. Tidak kiralah sama ada blok binaan kayu atau blok yang boleh dicantum-cantumkan seperti Lego, kedua-duanya memberi ruang yang luas untuk si kecil berimaginasi.
Foto Kredit: konkero.com.br
2. Board Games
Board Games atau permainan papan seperti dam haji, ular tangga, Monopoly atau yang lebih moden seperti UNO adalah permainan yang sangat menghiburkan. Lagi ramai yang main, lagi meriah dibuatnya.
Apa yang mungkin kita tak perasan, permainan ini sebenarnya menggalakkan anak-anak belajar menunggu giliran, mengira, dan memperkayakan kosa kata. Permainan seperti ini juga membantu anak belajar berkomunikasi serta berunding dengan baik dalam kumpulan. Biasalah, kalau main macam ni mesti ada drama!

3. Puzzle
Bagi ibu bapa yang inginkan sedikit quiet time, permainan seperti puzzle adalah pilihan yang terbaik. Di samping mengembangkan kemahiran menyelesaikan masalah, puzzle juga boleh membina konsentrasi serta membantu pembentukan self-regulation.
Seeloknya mainkan puzzle yang ‘sebenar’ dan bukannya yang maya di dalam tablet atau Ipad. Ini kerana, kemahiran motor halus anak-anak juga boleh dipertingkatkan.
Foto Kredit: istockphoto.com
4. Bola
Kita semua tahu betapa kanak-kanak zaman sekarang perlu lebih banyak bergerak dan menghirup udara luar. Jadi, jangan bosan membelikan anak bola. Ada banyak jenis dan saiz bola yang boleh dibeli dan dimainkan bersama.
Anak kecil boleh berlatih menendang, melempar, melantunkan bola, dan menangkapnya. Semua ini sangat baik untuk perkembangan fizikal mereka.
Foto Kredit : thalitacampedelli.com.br
5. Tali Skipping
Sama seperti bola, tali skipping juga akan memberi banyak manfaat kepada kesihatan serta perkembangan fizikal anak-anak. Selain itu, mereka juga dapat belajar mengimbangkan badan dan meningkatkan lagi kemahiran motor kasar.
Kalau dulu-dulu kita main lompat getah saja. Memang seronok dan lebih mencabar sebab ada banyak level nak kena lepas. Siap ada lagu atau sebutan juga yang perlu kita sebut masa nak lompat tu, kan?
Foto Kredit: shutterstock.com
6. Tanah Liat / Plastisin
Nama moden bagi mainan ini yang lebih dikenali oleh anak-anak adalah play dough. Sambil mencipta bentuk-bentuk menarik dan mengkombinasikan warna tanah liat, mereka akan mempelajari begitu banyak perkara sama ada secara logik mahupun artistik.
Tahukah anda, dengan memicit-micit play dough juga anak-anak boleh menghilangkan stres dan belajar mengekspresikan diri mereka dengan lebih positif. Tak hairanlah, ada yang menjadikan play dough ini sebagai bahan terapi minda.
Apa yang menarik, anda boleh buat sendiri play dough ini dengan hanya menggunakan bahan-bahan biasa di rumah. Nak tahu caranya, boleh semak artikel penuh kami di SINI.
Foto Kredit: shutterstock.com
7. Alat Muzik
Tak kiralah walaupun dengan alat muzik yang ‘olok-olok’, di situlah bermulanya minat anak terhadap muzik. Banyak alat muzik yang boleh dimainkan oleh anak kecil dengan mudah seperti tamborin, marakas, xylophone, harmonika, organ, flute, dram, ataupun gitar / ukulele.
Dah banyak kajian yang mengaitkan muzik dengan 1001 manfaatnya kepada si kecil, terutamanya kepada perkembangan otak. Tindakan ini juga boleh dilihat sebagai usaha mengasah bakat anak dari kecil.

8. Basikal, Skuter, Atau Kasut Roda
Semua permainan yang menggunakan kekuatan kaki untuk bergerak adalah sangat bagus untuk kanak-kanak.
Ia juga menggalakkan outdoor play di samping melatih keseimbangan badan. Daripada main game depan TV dan tablet, lebih baiklah keluarkan peluh, kan?
Foto Kredit: amazon.co.jp
9. Shape Sorter
Sebuah permainan simple ini sebenarnya mempunyai pelbagai manfaat kepada anak kecil anda.
Bagi bayi 6-15 bulan, mereka dapat melatih kemahiran motor halus dan koordinasi tangan-mata. Anak kecil bawah 3 tahun pula akan belajar mengenal pasti bentuk dan warna, menyelesaikan masalah, serta memahami sebab dan akibat. Bagi anak-anak yang lebih besar, permainan ini turut membantu mereka menetapkan matlamat serta meningkatkan keyakinan diri.

10. Main Masak-masak
Mainan masak-masak sebenarnya adalah sebahagian daripada pretend play, iaitu aktiviti ‘meniru’ gaya orang dewasa. Permainan seperti ini bukan saja menjadikan anak-anak lebih peka terhadap persekitaran mereka, tetapi ia juga menggalakkan imaginasi dan kreativiti.
Selain masak-masak, si kecil juga boleh bermain macam-macam lagi permainan pretend play dengan permainan set make-up, toolbox, dan doktor. Sesekali mak dan ayah pun kenalah turut berlakon sama ya!
Foto Kredit: walmart.com
Tak Perlu Mahal-mahal, DIY Pun Boleh!
Mainan terbaik untuk anak tak semestinya yang paling mahal. Bahkan, ia mungkin lebih seronok jika dibuat sendiri di rumah dengan DIY saja.
Yang PALING penting, ibu bapa mesti meluangkan sedikit masa berkualiti untuk bermain dengan mereka!


Anak Obses Dengan Kereta Mainan Sampai Berbakul Koleksinya. Jangan Marah, Ini 7 Kelebihannya

“Macam-macam jenis kenderaan dalam kotak mainan ni sampai ada yang Mama pun tak tahu nak menyebutnya. Budak lelaki memang macam ni ye?”
Mungkin agak cliche untuk kita menyangka setiap anak lelaki akan suka pada mainan kereta, lori, kereta api, trak, motor dan sebagainya. Tapi begitulah kebiasaannya yang akan berlaku apabila anak lelaki anda mula menginjak usia 2-3 tahun.

Pada ‘zaman’ ini, mereka akan rasa permainan inilah yang paling best dalam dunia. Kartun Cars, Blaze and The Monster Machine, Thomas Train, lagu Wheels On The Bus adalah antara favourite mereka. Bukan setakat itu, ada yang sampai baju, seluar, beg, dan segala jenis barang mereka pun nak yang ada gambar kereta dan kartun begini!
Kenapa Anak Lelaki Selalunya Obses Dengan Kereta & Permainan Beroda?
Agaknya pernah tak kita terfikir kenapa anak lelaki suka sangat dengan kereta, kenderaan dan apa-apa saja jenis mainan yang berpusing?

Hal ini pernah dikaji oleh para saintis pada tahun 2014 dan mereka mendapati kecenderungan anak lelaki terhadap permainan ini adalah disebabkan hormon testosteron. Lebih tinggi hormon testosteron dalam seseorang anak, lebih banyak masa diluangkan untuk merenung dan bermain dengan mainan yang berpusing; seperti kereta dan bola yang digunakan dalam eksperimen tersebut.

Ada juga anak perempuan yang suka pada kereta dan permainan seperti ini dan kemungkinan anak ini memiliki hormon testosteron yang lebih sedikit berbanding biasa. Lagipun, tak salah anak perempuan bermain dengan permainan seperti bola dan kereta sebab ada banyak kelebihannya tau!

Patutlah Anak Obses Dengan Kereta, Lori, Tren & Mainan Beroda. Ini 7 Kelebihannya
1. Menggalakkan Perkembangan Kognitif & Fizikal
Dengan bermain kereta mainan atau apa-apa permainan beroda, anak-anak dapat melatih kebolehan motor kasar dan halus mereka. Secara ringkasnya, mereka belajar untuk menggerakkan objek. Mereka juga belajar membandingkan kelajuan serta arah objek bergerak bergantung kepada daya yang dikenakan terhadapnya.
Latihan begini sangat penting dan bermanfaat bagi perkembangan kognitif dan fizikal di samping menggalakkan kecerdasan minda mereka.

2. Memahami Konsep Ruang
Anak-anak juga dapat memahami konsep ruang 3 dimensi apabila mereka mula belajar meletakkan barang ke dalam trak / lori, menerbangkan jet pejuang atau pesawat ke udara, atau meletakkan kereta api pada landasannya.
Sekalipun anak-anak tidak menyedarinya, namun minda sedang mereka menghadam banyak maklumat ketika tangan mereka bergerak dan bermain dengan permainan seperti ini.
Anak kecil memang teruja menunggang pada usia begini! / Foto Kredit: newmytoys.tk
3. Meneroka Teori Fizik & Kreativiti
Anak yang obses pada kereta biasanya juga akan sukakan pada kepantasan. Mereka akan mencari cara agar kereta mereka boleh bergerak lebih laju. Mereka akan membina landasan, mencari tempat sesuai untuk menolak kereta, dan mungkin mengubahsuai kereta mereka untuk mendapatkan kelajuan yang diidamkan.
Ini semua berkait rapat dengan teori fizik asas yang diaplikasikan dalam kehidupan harian, kan?
Foto Kredit: iantackettbucketlist.blogspot.my
4. Menjana Rasa Ingin Tahu
Memang normal bagi anak kecil untuk memiliki satu permainan atau minat yang mendalam. Bukan hanya pada kereta, tapi juga pada benda lain contohnya dinosaur, anak patung, kucing dan macam-macam lagi. Ini adalah perkara yang patut digalakkan kerana ia sedikit sebanyak akan melahirkan rasa ingin tahu.
Rasa ingin tahu akan membuatkan anak kecil meneroka sesuatu dengan lebih fokus di samping menggalakkan mereka untuk bertanya. Mereka akan belajar memerhati dengan lebih dekat, membanding, menganalisis dan membuat rumusan melalui koleksi kereta mainan mereka.
Ibu ayah boleh tanamkan lagi minat mereka dengan membacakan buku yang berkaitan minat mereka atau menonton video pendidikan tentangnya.

5. Membina Lebih Banyak Kosa Kata
Apabila anak mula bertanya, ibu ayah pun akan lebih proaktif untuk membuat research terhadap minat anak-anak. Kadang-kadang kita pun tak tahu tentang enjin, nama kenderaan dalam bahasa Inggeris, alat jentera, dan sebagainya. Kita pula yang belajar dan menghafalnya melalui buku atau video mereka kan?
Ibu ayah secara tak langsung turut menyumbang kepada pembinaan vocabulary atau kosa kata dalam otak anak-anak. Ingat, otak anak-anak ni ibarat span. Kejap je mereka serap semuanya. Jadi ambillah peluang untuk memberi maklumat yang bermanfaat kepada mereka melalui apa yang mereka minat!
Foto Kredit: Stock Illustration
6. Membantu Kemahiran Sosial
Melalui minat seperti ini juga, anak-anak dapat belajar membuat bunyi, bercakap, berkawan dan sekaligus mengasah kemahiran bersosial.
Anak yang terlalu malu contohnya boleh diajak untuk memulakan perbualan tentang permainan yang mereka minat contohnya tentang kereta. Mereka juga boleh belajar berkongsi kereta mainan yang dimiliki untuk dimainkan bersama jiran.
Nampak simple kan? Tapi ini semua adalah kemahiran yang penting dalam milestone mereka.

7. Ia Menyeronokkan!
Dah memang fitrah anak-anak itu suka bermain.
Permainan kereta, trak, lori dan yang seangkatan dengannya ini bukan hanya menggembirakan, malah memberi ruang untuk anak-anak belajar banyak benda di sekeliling mereka!
Foto Kredit: Telegraph.co.uk
Bagi Sokongan Pada Minat Anak-anak
Tahniahlah pada mak-mak yang selalu bawa satu dua buah kereta atau lori kegemaran anak dalam beg tangan masing-masing. Dah tak adalah istilah ‘melaram’ dengan handbag bila makin lama makin penuh dengan barang anak je.
Tapi, anda dah buat keputusan yang bijak sebab banyak perkara yang anak anda belajar melalui kereta mainan mereka tu!


‘Return Rate’ Setanding Emas, Ini 5 Sebab Tak Rugi Beli Lego Untuk Anak

Lego adalah jenama permainan blok binaan yang terkenal di seluruh dunia. Hampir semua anak kecil kenal Lego. Kebanyakan kita pun akan refer pada semua blok binaan sebagai Lego. Samalah macam kita panggil Maggi untuk semua mee jenis mee segera walaupun jenama lain.
Tahukah anda, sebuah kajian yang dibuat oleh Russia’s Higher School of Economics, mendapati bahawa Lego memiliki nilai yang sangat tinggi apabila dijual sebagai barang terpakai atau secondhand. Bahkan, sesetengah jenis Lego mempunyai peratusan nilai pulangan yang lebih tinggi berbanding emas, bond dan stok!

Wah, mengejutkan bukan? Tapi ini bukan ‘auta’ ya, siapa yang biasa tengok cerita Toy Hunter mesti faham apa yang kami maksudkan.
Jadi, jom kita singkap apa yang membuatkan nilai Lego ini begitu tinggi.

5 Faktor Yang Menjadikan Lego Sangat Berharga, Tak Rugi Beli!
Pernah dinobat sebagai mainan paling popular di dunia, Lego sebenarnya bermula sekitar tahun 1930-an oleh sebuah syarikat kecil dari Denmark. Berasal dari sebuah perusahaan tukang kayu, mereka mula membina tangga, papan seterika hinggalah mainan kayu.

Pada tahun 1934, mereka mula memakai nama Lego untuk perusahaannya. Perkataan ‘Lego’ diambil dari bahasa Denmark, leg godt yang bererti bermain dengan baik.
Sebagai sebuah perusahaan, sudah tentu Lego mempunyai jatuh bangunnya. Namun mereka mampu bertahan dan bersaing dengan pesaing-pesaing baru seperti Hasbro dan Mattel.
Ini membuktikan peminat Lego tetap setia dan tak ditelan zaman!
Jadi, ini 5 sebab mak ayah tak rugi belikan Lego untuk anak-anak.
1. Return Rate Yang Tinggi
Melalui kajian yang diterbitkan bertajuk “The Toy of Smart Investors” para pengkaji telah meneliti 2000 set Lego yang telah dikeluarkan sekitar tahun 1980 hingga 2014.
Beliau kemudiannya membandingkan nilainya pada tahun 2015 dan mendapati kebanyakan set Lego ini memiliki return rate pada kadar 11%. Malahan, ada versi rare seperti Millennium Falcon yang dikeluarkan sempena ulangtahun Star Wars ke 30. Set ini dikatakan boleh melonjak harganya hingga 613%!

2. Nilai Sentimental
Walaupun Lego merupakan jenama permainan kanak-kanak, tetapi ramai yang mengenali Lego dan menyimpannya sebagai nostalgia.
Disebabkan nilai sentimental ini, ia boleh menjadi pelaburan alternatif bagi sesiapa saja yang sukakannya. Berbanding dengan sesetengah barangan, ia tidak terlabel sebagai item mewah, namun memiliki pulangan yang tinggi serta kurang berisiko.

3. Pasaran Yang Luas
Lego memiliki pasaran yang luas sebab ia dikenali di seluruh dunia. Jadi, walaupun kita berada di Malaysia, tak mustahil kita boleh menjualkannya di luar negara.
Uniknya, selain laman web pasar online seperti eBay, penggemar Lego juga membangunkan laman web penjualan Lego secondhand ini seperti BrickLink, BrickPicker, dan BrickScout.
Terdapat banyak Lego yang dijual secondhand, malah ada yang mencecah nilai ribuan dolar!

4. Produksi Setiap 2 Tahun
Menurut penelitian pakar, set-set Lego yang dijual biasanya akan diproduksikan selama 2 tahun sahaja.
Maksudnya, satu-satu set yang dijual hanya berada di pasaran lebih kurang dalam tempoh tersebut. Selepas itu, mereka akan buat set dengan tema yang lain dan memang tak akan repeat semula.
Ini menjadikan ianya unik dan bernilai tinggi, terutamanya apabila dijual selepas ia ‘pupus’ di pasaran. Antara set Lego yang paling popular dan bernilai tinggi adalah yang menggunakan tema movie seperti Harry Potter, Star Wars dan Marvel.
Foto Kredit: legoland.com.my
5. Kreativiti Tanpa Batas
Selain faktor di atas, kita sebagai ibu ayah pun tentu teruja bermain Lego sebab ianya sesuatu yang amat universal. Tak kiralah berapa umur kita, sesiapa saja mampu membina apa saja dan mengekspresikan idea menjadi sesuatu yang realistik menggunakan blok binaan tersebut.
Ibu ayah yang kreatif juga boleh menggunakan Lego sebagai alat bantu mengajar.
Selain itu, tak dinafikan yang kualiti Lego amat terjaga. Ia boleh tahan lama dan jarang rosak. Jadi, kalau kita beli untuk si abang, adik-adiknya pun boleh main sama bila mereka dah besar nanti.
Foto Kredit: wildflowerramblings.com
Bukan Sekadar Mainan Untuk Anak
Sesuailah dengan misi mereka “offer unlimited building possibilities,” tentunya permainan ini sangat bermanfaat dan mampu menginspirasikan minda anak-anak. Pada masa yang sama, ia juga membina kemahiran motor kasar dan halus.
Rasanya memang tak rugi beli Lego sebab ia boleh dijual semula dengan nilai yang agak tinggi pada bila-bila masa.
So, mana peminat Lego kat sini?

*Sumber: Vox.com


Kurangkan Beli Mainan Kalau Mahu Anak Anda Lebih Pintar & Sihat

“Ish Haikal ni, asyik nak beli mainan je. Minggu lepas baru beli satu. Mainan dekat rumah dah penuh satu bilik. Baru beli sekejap dah bosan. Agaknya macam mana nak pilih mainan untuk anak yang terbaik ya?”
Semua ibu bapa sedia maklum bahawa bermain adalah salah satu proses yang amat penting untuk perkembangan fizikal, minda, dan emosi kanak-kanak. Malah, mengikut Hak Asasi Manusia Bangsa-Bangsa Bersatu (20 November 1989), bermain itu adalah hak seorang anak.

Untuk merangsang anak bermain, kini lebih banyak jenis mainan untuk anak dicipta dengan bentuk yang unik, warna yang terang, dan fungsi yang canggih. Walaubagaimanapun, menurut BBC, ahli psikologi yang berpendapat bahawa seseorang anak tidak perlu memiliki terlalu banyak mainan.
5 Bukti Mainan Yang Sedikit Dapat Membantu Anak Jadi Bijak & Sihat
Berikut adalah antara sebab sedikit mainan untuk adalah lebih baik untuk perkembangan mereka.

1. Kuasa Imaginasi
Tanpa terlalu banyak, anak-anak akan lebih banyak menggunakan kuasa untuk berimaginasi. Selalunya 1 jenis mainan hanya boleh digunakan untuk fungsi yang terhad kepada permainan tertentu. Sebaliknya, tanpa mainan, anak-anak akan menggunakan apa yang ada di sekeliling mereka seperti kotak, periuk, bantal, kain selimut, botol, dan sebagainya.

Secara tidak langsung, anak-anak menjadi lebih kreatif dan mampu untuk merangsang imaginasi. Daya imaginasi ini amat penting bagi anak-anak. Einstein pernah berkata, “Tanda kecerdasan yang sebenar bukanlah pengetahuan tapi imaginasi.”
Foto Kredit: lifehacker.com
2. Daya Fokus
Menurut sumber dari HuffingtonPost, apabila terlalu banyak mainan untuk anak disediakan, ia mungkin menyebabkan overstimulation – mereka cepat bosan, kurang menghargai perkara di sekeliling mereka, dan susah fokus akibat asyik bertukar mainan. (Ini pun belum masuk penggunaan gajet lagi!)
Jika anak cepat bosan, jangan cepat melatah. Ketahuilah bahawa kebosanan ini mempunyai kelebihan yang tersendiri untuk diri mereka. Malah, otak kita tidak diprogramkan untuk berada dalam mod ‘on-the-go’ setiap masa. Ia juga perlu berehat dan memperlahankan prosesnya, seperti yang dinyatakan oleh Scott Barry Kauffman melalui Psychology Today. Dengan cara ini, barulah potensi otak akan dapat dioptimumkan.

3. Komunikasi Secara Sihat
Apabila ‘terputusnya hubungan’ daripada terlalu banyak alat mainan yang silih berganti, anak-anak mampu fokus dan membina kemahiran sosial mereka sedikit demi sedikit.
Ianya dapat dipelajari melalui pemerhatian, penerokaan alam semulajadi, dan timbulnya keinginan untuk bermain bersama kawan-kawan, adik-beradik, atau ibu bapa.

4. Mampu Menyelesaikan Masalah
Merujuk kepada sebuah artikel dari World Economic Forum, Dr Vanessa Lapointe menjelaskan:
“Kanak-kanak perlu melalui rasa bosan kerana ia dapat membebaskan mereka daripada sebarang bentuk gangguan. Dengan cara ini, barulah mereka dapat mendengar suara hati mereka sendiri.”
Untuk mengatasi ‘masalah’ bosan, mereka akan lebih cenderung mengikut suara hati mereka. Mereka belajar untuk menjadi lebih ekspresif, tahu apa yang perlu dilakukan, dan tidak perlu bergantung kepada mainan untuk bermain. Secara tak langsung, otak mereka dilatih menjadi lebih produktif dalam menyelesaikan masalah.
Foto Kredit: moneycrashers.com
5. Belajar Menghargai & Mensyukuri
Tanpa terlalu banyak mainan, anak-anak lebih cenderung meneroka keadaan sekeliling mereka. Kalau ada pun, mereka akan menggunakan mainan yang terhad sekadar untuk menjana imaginasi mereka. Mainan yang satu itulah yang akan kerap dimainkan sehingga lusuh. Tapi, itulah yang mempunyai sentimental value buat mereka!
Sebenarnya, melalui cara ini juga ia mendidik anak untuk lebih menghargai dan bersyukur. Bukan sekadar main hingga rosak, dah boleh buang.
Foto Kredit: sbs.com
Tak Salah Beli Mainan Untuk Anak…
Bila dipujuk anak, tentu ibu bapa cepat ‘cair’ dan rasa bersalah kalau tak belikan mainan untuk mereka bukan? Kalau dah sampai masa yang sesuai untuk membeli mainan baru, ingatlah 3 faktor yang dapat memberikan sesebuah mainan itu ‘plus point’, seperti menurut Liat Hughes Joshi, penulis buku Raising Children: The Primary Years,

Nilai sosial – Permainan yang boleh dikongsi dan dimainkan bersama-sama. Contohnya puzzle, board games, bola, dan sebagainya.
Sifat Versatile – Contohnya blok binaan, play dough, atau pasir yang boleh menghasilkan banyak bentuk dan tema mengikut daya imaginasi mereka.
Ketahanan – Permainan yang boleh dimainkan hingga bertahun-tahun lamanya.

Yang penting, ibu bapa perlu bersederhana dan bukan sekadar ‘melambakkan’ pelbagai jenis mainan untuk anak mereka. Sebaliknya, cubalah untuk mengehadkan kuantiti mainan untuk anak dan fokus kepada kualiti bermain (playtime) bersama anak.


Rupa-Rupanya Anda Boleh Kenalpasti Karakter Anak Berdasarkan 8 Jenis Mainan Ini

Sudah menjadi normal buat ibu bapa yang terpaksa berdepan dengan situasi anak-anak menangis dan meraung meminta barang permainan. Ada yang lebih gemarkan patung, ada yang sukakan kereta mainan dan lain-lain lagi. Tetapi, tahukan anda bahawa jenis permainan yang dipilih oleh anak-anak sebenarnya boleh melambangkan identiti dan personaliti mereka.
Jadi, ini merupakan 8 jenis mainan yang boleh melambangkan karakter anak-anak anda. Bukan dari sudut negatif sahaja tau beli mainan untuk anak-anak, dari sudut yang positif pun ada juga.

KARAKTER ANAK-ANAK BERDASARKAN JENIS MAINAN
1. Dinosaur
Daya fikiran yang kuat dan suka menghafal.

2.Bulldozer
Mempunyai daya ketahanan diri yang kuat.

3. Patung Barbie
Mempunyai keperibadian yang lembut dan manja.

4. Kapal terbang
Bijak menghafal dan suka dengan teori.

5. Kereta
Anak-anak yang lebih ceria dan mudah mesra.

6. Permainan memasak
Seorang yang penyayang dan bertanggungjawab.

7.Permainan doktor
Seorang yang mempunyai keperibadian yang cepat matang.

8. Permainan muzik
Merupakan seorang yang kreatif dan meminati teori.

*Anak-anak anda suka mainan yang mana?
Sumber : Eddy Rusdi, Science Direct


MAIS Tak Iktiraf Pernikahan Di Thailand Kalau Tak Daftar Di Jabatan Agama

Menurut Pengerusi Majlis Agama Islam Selangor (MAIS), Tan Sri Abdul Aziz Mohd Yusof, pernikahan pasangan tempatan di luar negara tidak diiktiraf undang-undang jika tidak didaftarkan dengan jabatan agama di negara ini.
Jelasnya, walaupun perkahwinan itu sah disisi Islam tetapi sekiranya pasangan tersebut gagal mendaftar ia tetap tidak diiktiraf dan akan menimbulkan pelbagai masalah lain.

Baca juga: 10 Sikap Untuk Kekal Bahagia & Berjaya Anda Kena Amalkan, Hidup Tenang…
MAIS TAK IKTIRAF PERNIKAHAN DI THAILAND KALAU TAK DAFTAR DI JABATAN AGAMA

Pernikahan di negara luar seperti di Thailand dan Indonesia akan menyusahkan pasangan, malah memberi masalah kepada anak pasangan terbabit, lapor BH Online.

“Masalah akan timbul apabila anak mereka ingin berkahwin. Mereka perlu ke mahkamah untuk mengesahkan perkahwinan dan juga membayar denda, malah ada situasi yang memerlukan pasangan untuk bernikah semula. Masalah juga mungkin timbul dalam urusan pembahagian harta kelak.
“Setakat ini di Selangor, kami memang tidak mengiktiraf perkahwinan begini. Keadaan ini masih terkawal, tidaklah terlalu ramai rakyat Selangor yang ke luar negara untuk berkahwin,” jelasnya.

Biasanya mereka yang ingin berkahwin di Indonesia dan Thailand kerana ingin berkahwin lebih daripada satu tetapi takut untuk meminta izin isteri.
MAIS menegaskan prosedur perkahwinan di Selangor sudah cukup mudah dan pakej yang ditawarkan oleh negara luar tidak diiktiraf.
“Ruang untuk bernikah di Malaysia terbuka luas dan prosedurnya mudah. Kita juga mengadakan kursus perkahwinan yang tidak dilakukan oleh mana-mana negara, paling kurang pun mereka bertanya soalan rukun nikah atau tiada apa-apa yang lain,” ujarnya.
Sumber: BH Online


Majlis Berbuka Puasa Yang Sukses Untuk Pelajar International University Of Malaya-Wales 2017

Bulan Ramadan hanya tiba setahun sekali, jadi anda semua mesti nak berbuka puasa dengan kawan-kawan di sekolah, di kolej, di tempat kerja dan tak lupa juga dengan keluarga tersayang. Macam-macam plan yang anda semua akan buat untuk mendapatkan peluang untuk berbuka puasa dengan semua rakan anda, betul tak?
Tapi walaupun sesibuk mana sekali pun, pelajar dari bahagian Student Council ini tidak melepaskan peluang untuk menjayakan program yang sangat bermakna ini.

Program ini telah diadakan pada 8 Jun 2017, mereka (Student Council Department) telah bertungkus lumus bagi menjayakan Majlis Berbuka Puasa untuk semua pelajar dari International University Of Malaya-Wales (IUMW). Majlis berbuka puasa ini telah diadakan di tempat yang sangat cantik bertemakan garden iaitu Banglo Cassa Detik, Kuala Lumpur. Memang cantik tempat ni.

Majlis ini juga telah bermula dengan ketibaan para tetamu jemputan pada pukul 5:30 pm diikuti dengan ketibaan Vice Chancellor IUMW sendiri iaitu Datuk Prof. Dr. Roziah Binti Omar bersama dengan Deputy Vice Chancellor iaitu Mr Steve Gtiffiths. Majlis juga telah dimulakan dengan ucapan pembukaan dan juga Tazkirah Ramadan pada 6:45 pm.

Pelajar IUMW bergembira mengambil gambar Pre-Raya. Seronoknya!

Pelajar dari Student Council – Antara ‘tulang belakang’ yang telah menjayakan Majlis Berbuka Puasa untuk semua pelajar

Tetamu juga dijamu dengan pelbagai jenis makanan yang terhidang (Buffet). Macam-macam makanan boleh dipilih. Bukan itu sahaja, ada juga persembahan oleh pelajar IUMW di majlis berbuka puasa tersebut. Memang happening sangat! Sambil menjamu selera, mereka dihiburkan lagi dengan persembahan menarik sehingga 8:30 pm.

Semua pelajar berpakaian raya lengkap. Cantik-cantik belaka!

Menurut mereka, di IUMW mereka bukan sahaja fokus dari segi pembelajaran, malah aktiviti seperti ini juga dilakukakan bagi mengeratkan lagi silaturahim sesama sendiri. Setelah sebulan berpuasa, kini tibanya bulan yang dinantikan semua umat islam iaitu Sambutan Hari Raya yang bakal tiba tidak lama lagi.
Gambar bersama Datuk Prof Dr. Roziah Omar dan pihak atasan yang turut hadir bagi memeriahkan lagi Majlis Berbuka Puasa ini

Datuk Prof Dr. Roziah Omar, Vice Chancellor of IUMW (5 dari kiri) bersama Noraidah binti Mohd Shariff, Dean of IUMW’s Centre for Foundation Studies (centre) dan Datin Adib Muliyani binti Mohd Amin, Acting Senior Manager HR & Operations/ Acting Registrar of IUMW (5 dari kanan) dan juga pelajar IUMW yang lain.
Pihak IUMW mengucapkan Selamat Hari Raya Aidilfitri untuk semua. Maaf Zahir dan Batin!


Majlis Kahwin Buat Kat Mana? 3 Tempat Ini Boleh Anda Pilih Untuk Bina Mahligai Cinta Anda

Dah nak hujung tahun, pasti ada keluarga atau rakan yang ingin melangsungkan perkahwinan bukan? Tak tahu nak buat majlis kat mana? Tak perlu pening lagi! Inilah 3 tempat yang boleh anda pilih untuk buat majlis kahwin. ?
RUMAH

Lebih santai buat di rumah. Senang ahli keluarga terdekat berkumpul. Cuma penat sikit mengemas. Lauk jamuan boleh gotong-royong sahaja. Tapi kiri dan kanan jalan akan penuh dengan kereta. Terpaksa panggil RELA untuk jaga trafik. ??♀ Huhu.
HOTEL

Kalau ada bajet lebih, buatlah kat hotel. Makanan pun tip top. Persekitaran selesa. Tak perlu risau pasal parking. Tapi sewa dan katering agak mahal. Memang amazing kalau buat kat hotel. Nampak gorgeous majlis anda! ?

DEWAN

Ini memang trend sekarang, buat kat dewan. Wajib sewa katering, tak payah susah mengemas. Persekitaran lebih selesa dan tersusun. Ada aircond atau kipas, tak rasa panas. ? Tapi ada satu tempat ni khas untuk yang bajet kecil tapi mahukan majlis kahwin yang gah seperti di hotel. Kat mana?
IDEAL CONVENTION CENTRE! TEMPAT PALING IDEAL UNTUK ADAKAN MAJLIS KAHWIN YANG GORGEOUS

Biasa dengar tentang Ideal Convention Centre atau dikenali sebagai IDCC? Ia adalah pusat konvensyen terbesar di Shah Alam, Selangor. Wow! Selain majlis kahwin, ia juga sesuai dijadikan tempat untuk adakan seminar, persidangan atau pameran.

Fasiliti terbaik dan perkhidmatan superb! ? Beritahu sahaja apa anda mahu. Tempat, katering, perundingan, hiasan, pakaian, dan perkhidmatan fotografi untuk majlis kahwin, semua ada di IDCC.

Paling best tentang IDCC, majlis kahwin anda akan nampak seperti dibuat di hotel. Tetamu yang hadir pun terpinga-pinga. Ni dewan kan tapi kenapa nampak macam buat kat hotel? Hihi. Selain itu, ada lebih 3000 tempat parking untuk tetamu kat sini. Jangan risau. ?
PROMOSI SEMPENA CUTI AKHIR TAHUN! 15% DISKAUN, TAKKAN TAK NAK?

Diskaun lagi dan lagi. Kali ni sempena cuti akhir tahun, IDCC akan mengadakan promosi diskaun terhebat untuk sewa dewan di situ. Diskaun diberikan sebanyak 15%, best tu. Rugi siapa yang tak nak. ?

Tempoh tempahan dewan IDCC bermula 15 Disember 2017 hingga 3 Januari 2018. Tempoh ini diberikan hanya untuk acara yang diadakan antara 1 Januari 2018 hingga 31 Mac 2018. So yang nak buat bulan April 2018, masih sempat untuk anda ubah fikiran. Nak diskaun punya pasal. Hehe. ?

Ada tambahan promosi! Jangan tak tahu, sebelah IDCC ni ada business class hotel 15 tingkat tau! Amazing sangat. Kalau anda anjurkan event di sini, boleh dapat kadar hotel yang sangat istimewa. Pengantin baru sukalah tu. ?
Nak tempah dewan di IDCC tapi tak tahu macam mana? Mudah sahaja. Hanya perlu hubungi pihak IDCC di talian 03 5031 3333, atau email ke [email protected]. Anda juga boleh isi borang permohonan di laman web IDCC.
Jangan lupa like dan follow Facebook IDCC Shah Alam untuk ketahui perkembangan terkini! Jom tempah dewan IDCC untuk bina mahligai cinta anda! ??


Majlis Reunion Penyatu Jodoh Cikgu Dan Bekas Pelajar, Beza Usia 11 Tahun!

Kalau dah jodoh tak ke mana. Itulah ungkapan yang paling sesuai untuk menggambarkan situasi ini apabila seorang guru berjodoh dengan bekas pelajarnya sendiri. Apa yang menariknya adalah kisah pertemuan jodoh pasangan ini bermula di sebuah majlis reunion!
Baca juga: Isteriku Guruku, Beza 25 Tahun Rupanya Berjodoh Dengan Guru Sendiri!

TAK SANGKA BERJODOH DENGAN BEKAS PELAJAR SENDIRI

Menerusi beberapa buah video yang dimuat naik oleh seorang pengguna Tiktok dikenali sebagai Anie Hisham, menceritakan bahawa dia tidak menduga sama sekali akan bergelar isteri kepada bekas pelajarnya sendiri. Walaupun jarak umur berbeza 11 tahun, perkara tersebut tidak menjadi penghalang buat pasangan ini.

Jodoh Allah itu sememangnya tak pernah dapat kita duga. Allah aturkan adalah yang terbaik buat hambaNya. Semoga Allah mudahkan urusan perkahwinan kedua saya. Dia lahir 1999 (23) dan saya 1988 (34).

Mengulas dengan lebih lanjut, pemilik video ini juga turut menafikan bahawa mereka mula bercinta sejak di bangku sekolah dan menjelaskan bahawa mereka kembali bertemu menerusi sebuah majlis reunion yang dianjurkan pihak sekolah.
Sebab kami bukan bercinta dari zaman dia bersekolah. Lepas dia habis SPM pun kami still tak contact. Sampailah batch dia buat reunion dan dia baru tahu saya single mother.

https://media.siraplimau.com/2022/01/Snaptik_7048102696351501595_anieshashim.mp4
JODOH TAK DIDUGA
Menjengah ke ruangan komen, sudah pasti ramai dalam kalangan warganet yang teruja dengan kisah percintaan pasangan ini dan turut mendoakan hubungan pasangan tersebut berkekalan hingga ke Jannah.

Sumber: Tiktok @anieshashim


‘Mak Ayah Ajak Anak Makan Sihat’- Dr. Izzar Kongsi Jenis Makanan Bagus Untuk Tumbesaran Anak

Siapa sahaja yang tidak mengenali suami kepada pelakon terkenal Ummi Nazeera, iaitu Dr. Izzar kan? Dr. Izzar Anwar seringkali mendapat perhatian khususnya buat ibu-ibu kerana kerap berkongsikan pengalaman mendidik anak serta cara untuk menjaga pemakanan anak-anak yang kian membesar.
Terbaharu, beliau turut berkongsikan jenis makanan yang ibu bapa patut berikan kepada anak-anak supaya dapat membantu tumbesaran mereka berkembang dengan baik. Jangan asyik nak bagi makan makanan segera sahaja, khuatir obese pula anak nanti!

DR.IZZAR KONGSI JENIS MAKANAN UNTUK TUMBESARAN ANAK-ANAK

Pemakanan sihat untuk kanak-kanak amatlah penting tumbesaran & perkembangan yang normal dan juga untuk mencegah pelbagai penyakit. Jom tengok jenis-jenis makanan yang mempunyai nutrien penting untuk tumbesaran dan perkembangan kanak-kanak.

1. Nasi, mi, roti, bijiran

Membekalkan karbohidrat kompleks dan serat serta merupakan sumber tenaga utama.
2. Buah-buah dan sayuran

Membekalkan vitamin, serat, dan mineral yang penting untuk meningkatkan ketahanan badan terhadap penyakit
3. Ikan, ayam, daging, telur dan kekacang

Membekalkan protein, vitamin B, zat besi, zink, kalsium, dan magnesium. Protein amat penting untuk membina dan membaiki tisu2 otot, organ, darah, rambut, dan kuku. Sistem imun badan akan terganggu kalau protein tak cukup
4. Susu dan Produk tenusu

Sumber yang penting kerana kaya dengan kalsium, protein dan riboflavin. Kalsium membantu dalam menguatkan tulang dan gigi. Kalsium amat penting semasa fasa kanak2 membesar semasa tulang mereka tengah membina. Contoh produk tenusu adalah seperti yogurt dan keju
5. Lemak

Lemak memainkan peranan penting dalam diet kanak-kanak kerana ia membekalkan asid lemak perlu serta membantu penyerapan vitamin larut-lemak. Ikan, dan minyak sayuran mengandungi lemak baik (unsaturated fat). Daging, ayam, mentega, minyak kelapa, ais krim mengandungi lemak tak baik (saturated fat).
Amat penting untuk ibu bapa memberi anak-anak makanan yang mengandungi semua kumpulan makanan yang diterangkan tadi. Pastikan diet anak-anak adalah SEIMBANG, SEDERHANA, dan PELBAGAI.

Elakkan dari memberi anak-anak junk food seperti nugget, sosej, fries, serta fast food yang mengandungi kandungan garam dan gula yang tinggi serta perasa tambahan. Tak patut dipanggil makanan pun sebab tidak mengandungi nutrien penting untuk tumbesaran. Dapat penyakit adalah. Gula-gula, dan air manis pun elakkanlah. Kang obese anak. Kasi minum air kosong dan susu je.

Galakkan anak-anak untuk bersenam atau melakukan aktiviti fizikal keluarkan peluh. Ibu bapa pun joinla sama.  Kesimpulannya, ibu bapa mestilah meluangkan masa dengan anak-anak untuk menyediakan hidangan makanan sihat serta melakukan aktiviti gaya hidup sihat. Jadi contoh kepada anak-anak. Baru anak-anak ikut kan? #drizzarshares
Sumber: Dr.Izzar Anwari @izzar


Mak Ayah Dipuji Ajar Anak Buat Kerja Rumah Dari Kecil, Usia 7 Tahun Dah Pandai Gosok Baju Sekolah Sendiri!

Benar kata pepatah Melayu, “melentur buluh biar dari rebungnya” sangat bersesuaian dengan maksudnya di mana, mendidik anak biarlah sejak mereka kecil lagi. Terutama dalam membantu untuk melakukan tugas-tugas rumah. Mula-mula mungkin mereka akan berasa seperti terpaksa namun, pada satu tahap ia akan berubah kepada kebiasaan dan tersemat sebagai amalan.
Begitulah yang dilakukan oleh seorang bapa bernama Mohd Yazid Ismail bersama isterinya dalam mendidik anak-anak mereka. Ajaran disiplin dalam kelembutan sejak mereka kecil dalam melakukan kerja rumah telah memberi kesan positif kepada anak-anaknya. Semoga memberi inspirasi kepada ibu bapa di luar sana!

Baca juga: “Kalau Macam Ni Hantaran 50K Belum Tentu Cukup”- Wanita Ikat Sendiri Bata Bina Rumah, Kemas Macam Pro!

Alhamdulillah. Nisreen walaupun baru darjah 1 tapi dia pandai buat sendiri banyak benda.

Malah terlebih rajin, hari Jumaat dia dah siap gosok baju sekolah untuk hari Isnin. Lipat baju sendiri. Basuh pinggan sendiri sejak umur 5 tahun.
Ini semua hasil dari dia tengok kakak dan abang juga buat sendiri. Memang berbaloi kami ajar anak-anak buat kerja rumah dari awal, ia jadi norma keluarga sekarang.
Meja makan mesti dilap dan dikemaskan selepas makan. Walaupun anak baru umur 3 tahun kami ajar kalau makanan tumpah mesti kutip sendiri. Bukan Abah bukan Mama yang kutip.
DI KEDAI MAKAN, ANAK-ANAK TOLONG KEMAS MEJA MAKAN KERANA DAH TERBIASA…
Gambar hiasan: Junery Ace Villa / Facebook – UpDaily.
Tempoh hari, saya dan 5 orang anak makan di satu restoran di Bukit Mahkota. Mama dan Baby Noura tak ikut. Restoran ni laku, orang beratur tunggu nak duduk dekat meja masa tu.
Selepas makan saya pergi bayar di kaunter, anak-anak susun pinggan dan gelas. Lap meja guna wipe. Tapi kerja mengemas mereka agak lambat sebab berhati-hati.
Padahal dah ada orang tunggu nak duduk di meja kami. Waiter datang bagitahu tak apa tak perlu susunkan pinggan-mangkuk dan tak perlu lap meja, biar waiter yang buat.
Dhia tanya saya, “Tak apa ke tinggal tak kemas, Abah?”. Begitulah budak-budak ni akan rasa bersalah jika tak bersihkan selepas makan walaupun di restoran.
TIADA ANAK YANG DILAHIRKAN SEBAGAI PEMALAS, PERANAN IBU BAPA PENTING!
Gambar hiasan: PrettyEasyLife.
Sebenarnya tiada anak yang dilahirkan sebagai pemalas, tapi ibu bapa yang menjadikan anak malas dengan tidak bagi anak buat kerja rumah dari awal. Bila dah besar susah nak dididik.
Anak lelaki dan perempuan mesti sama-sama buat kerja rumah. Tiada beza. Guna lah peluang masa anak masih kecil untuk ajar dia buat kerja rumah. Sangat senang nak memupuk sifat rajin dari kecil sebab anak-anak masih lembut dan fleksibel.
Tak perlu nak marah-marah. Anak sebenarnya gembira dapat buat kerja rumah sebab budak-budak memang kena ada banyak aktiviti bergerak.
ZIKIR “ALA DIA KECIL LAGI”, MEMBANTUTKAN PEMBELAJARAN ANAK SEBENARNYA
Menjengah di ruangan komen, ramai dalam kalangan ibu bapa bersetuju dengan didikan yang dibuat oleh saudara Yazid terhadap anak-anaknya selain, pujian yang diberikan.
Malah, mereka juga bersependapat dan sudah mula mengajar anak-anak dalam membantu dan melakukan kerja-kerja rumah dari kecil tanpa sebarang perbezaan jantina. Semua diajar dengan sama rata. Bagusnya!

Sumber: Facebook Mohd Yazid Ismail


Mak Ayah Jangan Buat 5 Perkara Ini Kalau Nak Mental & Emosi Anak Sihat…

Sudah menjadi lumrah dalam kalangan mak ayah mahukan yang terbaik dalam proses mendidik anak-anak ketika membesar. Namun, ada dalam kalangan mak ayah yang terlepas pandang dan melakukan ‘pantang larang’ dalam mendidik anak-anak sehingga menyebabkan mental dan emosi anak-anak menjadi tidak sihat.
Oleh itu, amat penting untuk mak ayah jauhi 5 perkara ini kalau nak mental dan emosi anak-anak sihat ketika proses membesar. Barulah anak-anak tak memberontak.

Baca juga: 5 Sebab Anak Boleh Jadi Biadab, Rupanya Mula Dari Mak Ayah Sendiri…
JANGAN BUAT 5 PERKARA INI KALAU NAK MENTAL & EMOSI ANAK SIHAT
1.ANAK BUKAN TROFI

Mesti ramai dalam kalangan ibu bapa yang menginginkan anak-anak sentiasa mendapat keputusan yang cemerlang dalam setiap pembelajaran tidak kira sama ada di sekolah atau institusi pengajian tinggi. Namun, penting untuk mak ayah sedar bahawa anak-anak bukanlah trofi untuk ‘dijulang’ dan dicanang sana-sana.

2.LABEL ANAK DENGAN PERKATAAN NEGATIF

Ada juga dalam kalangan mak ayah yang suka melabel anak-anak dengan perkataan yang tidak sedap untuk didengar. Contohnya, pemalas, bodoh dan degil. Ini menjadikan anak-anak mudah kecil hati dengan mak ayah sendiri dan menyebabkan mereka mempunyai rasa benci kepada mak ayah.
3. SARKASTIK DENGAN ANAK KECIL

Ada juga dalam kalangan mak ayah yang suka menggunakan perkataan sarkastik atau perlian dalam menegur anak-anak. Namun, tidak semua dalam kalangan anak-anak yang memahami maksud di sebalik perkataan-perkataan tersebut dan apabila mereka mengetahuinya, maka timbul pemikiran yang negatif dalam diri mereka.
4.MENGUGUT

Ugutan adalah salah satu teknik salah yang sering digunakan oleh mak ayah. Teknik ini mungkin menjadi pada awalnya, namun akan sampai suatu masa ugutan tersebut tidak akan menjadi lagi dan anak pula akan mula mnegugut mak dan ayah. Awas!
5.SILENT TREATMENT

Silent treatment adalah dimana mak ayah tidak ‘mendera’ mental anak melalui perbuatan, malah mereka menggunakan cara dengan tidak berkata apa-apa. Ini adalah perbuatan bahaya kerana anak mungkin tidak akan tahu apa kesalahan yang mereka lakukan. Bukan itu sahaja, silent treatment ini juga adalah sangat menyakitkan hati!
Sumber: Dr. Redza Zainol


Mak Ayah Kena Buat 8 Readylist Ini Supaya Anak Boleh Survive Dalam Kelas Di Sekolah Nanti

Nampaknya musim persekolahan untuk tahun 2023 bakal bermula tidak lama lagi. Buat mak ayah yang mempunyai anak-anak yang bakal menjejakkan kaki pertama kali ke alam persekolahan, tidak kira sekolah rendah atau tadika, pasti telah menyiapkan banyak benda. Hal ini juga termasuklah persiapan dari segi kemahiran asas dan pelajaran supaya anak-anak tidak ‘blur’ dan ketinggalan dalam kelas.
Berikut merupakan 8 readylist yang mak ayah kena semak seawal umur 4 tahun supaya anak-anak tidak perlu bergelut dan boleh survive ketika dalam kelas di alam persekolahan nanti. Boleh score cemerlang!

Baca juga: 8 Channel Youtube Yang Bagus Untuk Tontonan Anak, Mak Ayah Pun Suka!
READYLIST UNTUK MAK AYAH SEMAK SUPAYA ANAK BOLEH SURVIVE DALAM KELAS
Readylist ni penting supaya anak boleh survive & tak bergelut di dalam kelas nanti. Ibu ayah boleh semak seawal usia 4 tahun lagi, jangan lambat..

1. Anak kenal tak sekurangnya 6 warna

Umur 4-5 tahun anak sepatutnya dah boleh kenal & ingat warna primer seperti merah, biru, kuning, hijau, oren dan ungu. Penting sebab dari kenal warna ini boleh bantu kita kesan anak ada masalah buta warna atau tidak. Jangan terkejut ramai sebenarnya yang buat warna.
2. Anak mampu mewarna gambar bersaiz kecil

Daripada aktiviti mewarna ni kita boleh tengok anak tu ada masalah fokus atau tidak.
Jika warna terkeluar border sikit sikit tu ok lagi tetapi jika yang terkeluar tu lebih setengah inci jaraknya kena cepat cepat guide anak tu.
3. Anak boleh memadan gambar / bentuk sama.

Cuba dapatkan buku aktiviti seperti memadankan gambar atau bentuk sama ni. Lihat anak mampu buat atau tidak.
Jika dia tak mampu padankan, ada risiko besar kemahiran VP ( Visual Perception ) anak lemah. Kemahiran VP ni besar impaknya di dalam proses belajar nanti. Dengan VP ni la penentu anak cepat atau lambat faham apa cikgu ajar di kelas.
4. Anak boleh tak tulis nama sendiri

Apa tanda anak dah mampu menulis ialah bila dia boleh tulis nama sendiri. Mudah je tapi ramai lagi murid darjah 1 yang tak boleh buat. Selain itu untuk survive di dalam kelas anak perlu tahu nama sendiri, kerana apa-apa nanti cikgu akan panggil nama sahaja. Jadi kena alert dengan nama sendiri.
5. Anak dah kenal sekurangnya 4 bentuk

Sebenarnya seawal 4 tahun lagi anak dah patut kenal 4 bentuk at least. Segiempat, segitiga, bulatan & bintang contohnya. Dari kenal bentuk ni kemahiran visual memory anak akan di asah. Lepas dah kenal baru anak boleh untuk melukis bentuk tersebut. Visual memory penting juga di darjah 1 kerana banyak gambar, objek & bentuk yang akan di gunakan dalam p&p nanti.
6. Anak boleh kira sekurangnya 1-20

Ini asas dalam matematik. 1-20 adalah keperluan minima murid darjah 1 kena kuasai. Dapat lebih bagus tapi jika kurang maknanya anak tak capai standard paling minima.Baru kenal nombor ni, belum masuk operasi tambah tolak lagi. Lebih baik capai usia 6 tahun anak dah boleh kira 1-100.
7 Anak mampu duduk diam 6-12 minit minima

Apabila masuk ke sekolah anak anak perlu mampu untuk fokus & duduk diam ketika proses p&p berlangsung. Jika ikut umur purata attention span normal murid darjah 1 ialah 10 – 14 minit, ini asas jika nak duduk diam dan fokus belajar.
Kesemua Readylist ni bukan self-learned skills. Kita kena bimbing & praktis dengan anak seawal usia 2-4 tahun lagi. Ikut kemampuan. Lagi awal lagi bagus. Saya cadangkan tuan puan yang nak beri anak buat latihan yang praktikal, lengkap & straight forward untuk bentuk kemahiran belajar anak boleh cuba Kit Sukses saya ni. Ditulis oleh pakar berpengalaman dalam pendidikan awal kanak-kanak selama 13 tahun, dan sudah di gunakan di 3 buah sekolah juga. Proven berkesan!
Pelaburan terbaik adalah pada didikan anak di usia emas ( golden age ) 0-6 tahun ni la.. 91% kepandaian dia di bentuk pada ketika ini..
8. Kemahiran urus diri pun super duper penting bila dah masuk sekolah

Antaranya ialah :
– guna toilet sendiri
– tidak memilih makanan
– makan sendiri
– berkomunikasi
– boleh ikut arahan
– belajar sendiri
– penjagaan diri
– berkawan
Nampak remeh tapi kemahiran ni semua jadi penentu anak boleh survive atau tidak di sekolah nanti..
Sumber: Mohd Fhais Salim


Mak Ayah Kena Pastikan Anak Tahu 7 Perkara Ini Dulu Sebelum Hantar Ke Tadika

Sebagai ibu bapa, semestinya anda menginginkan yang terbaik untuk anak anda. Aspek akademik sememangnya menjadi ukuran kecemerlangan anak-anak untuk ibu bapa. Akan tetapi, ibu bapa yang mempunyai anak yang berumur 3 tahun ke atas sepatutnya lihat kepada perkembangan asas dahulu sebelum fokus kepada akademik.
Jika dalam bab ini anak masih belum boleh lakukan, ibu bapa sepatutnya bimbang kerana ia merupakan perkara yang penting dan dititip beratkan. Perkongsian seorang pengasas rumah asuh telah berkongsi di halaman Facebooknya Shazwana Hanafi tentang apa yang ibu bapa perlu tahu sebelum hantar mereka ke tadika.

Baca juga: Habuk Degil Selalu Melekat Di Perabot, Ini Cara Nak Hilangkan Dengan Mudah!
ANAK KENA TAHU INI DULU SEBELUM HANTAR MEREKA KE TADIKA

“Teacher, risau saya, anak saya dah 5 tahun ni tahun depan, tapi membaca menulis mengira semua belum tahu, boleh ke saya nak masukkan anak saya ke tadika puan tahun depan?”

Soalan yang saya akan tanya balik :
1. Anak puan dah boleh buka baju sendiri?
Belum biasa, saya yang bukakan baju dia.
2. Anak puan dah boleh makan sendiri?
Belum biasa, saya yang suapkan.
3. Anak puan dah boleh mandi sendiri?
Belum biasa, saya atau ayah dia yang mandikan.
4. Anak puan dah biasa guna gam?
Belum, melekit teacher. Saya tak bagi dia main.
5. Anak puan dah pandai guna gunting?
Belum teacher, tajam. Saya tak bagi dia main.
6. Anak dah free diapers?
Belum teacher, saya tak sempat nak training lagi
7. Anak dah boleh berkomunikasi dengan baik?
Dia cakap sebiji sebiji, ayat panjang-panjang itu masih tak pandai sangat, bercerita pun tidak lagi.

“Sampai bila puan nak suap, nak mandikan, nak cebukkan dia?”
“Erkkk saya pun tak pasti teacher 🥺”
“Macam ni la puan, puan tak patut risau dia tak boleh membaca mengira menulis, tapi puan sangat sangat patut risau anak masih belum pandai urus diri. Itu kemahiran asas utk hidup dia.
Menulis ini merupakan kemahiran kompleks, fine motor skills tak okay lagi, jangan asyik paksa anak untuk menulis. Baik puan paksa dia mandi sendiri, makan sendiri, buka baju sendiri, ajar dia berkomunikasi dan berkawan sebelum nak ajar dia menulis”
Sebab itu, ibu bapa kemahiran asas ni perlu sangat. Ni yang anak-anak practice masa pusat asuhan. Tapi kalau anak tidak pergi rumah asuh, boleh sahaja ajar sendiri di rumah.
Ingat, penuhi kemahiran yang asas dulu. Jangan seksa anak-anak tau!
Sumber: Facebook Shazwana Hanafi


Mak Ayah Kena Tahu 4 Maksud Kenapa Si Bayi Selalu Gosok Mata

“Anak aku ni asyik gosok mata dia sampai tak kita waktu. Kenapa ye?
Bayi menggosok mata mungkin kelihatan comel bagi ibubapa. Tapi tahukah anda kenapa si kecil ini suka menggosok mata dan apakah ‘perbualan’ di sebalik perlakuan tersebut? Ini antara 4 sebab yang ibubapa patut tahu supaya dapat memahami perlakuan si manja dengan lebih mendalam lagi.

KENAPA BAYI SELALU GOSOK MATA
1. Nak tidur

Apabila anda nampak si bayi sudah menggosok mata dan menguap, ini menandakan waktu tidur mereka sudah tiba. Tapi kenapa nak kena gosok mata pula? Ini kerana, dengan menggosok mata dapat membantu untuk mengurangkan mata yang keletihan.

2. Mata dah kering

Apabila mata kita terlalu terdedah dengan udara dan persekitaran luar dalam jangka masa yang lama, sudah pasti lapisan air dalam mata kita akan kering. Perkara ini juga berlaku kepada mata bayi dan menyebabkan mereka akan menggosok mata. Apabila mereka menggosok mata, ia akan membantu pengeluaran air di dalam mata untuk menghilangkan rasa kering.
3. Memahami badan sendiri

Mungkin ini adalah salah satu sebab yang tidak dapat dijangka oleh ibubapa. Ia mungkin disebabkan oleh perkembangan motor yang membolehkan si manja untuk menyentuh dan mengenali benda-benda baru. Jadi, kalau ibubapa nampak bayi menggosok mata sebelum waktu tidurnya, mereka mungkin sedang mempelajari tindak balas badan mereka sendiri.
4. Ada sesuatu dalam mata mereka

Alamak! Ini yang paling merisaukan para ibubapa bila anak suka menggosok mata. Keinginan si bayi untuk menggosok sebagai salah satu cara untuk mengeluarkan benda di dalam mata mungkin akan menyebabkan mata luka. Ini akan menyebabkan mata mereka bengkak dan sakit. Elakkan bayi menggosok mata, ibubapa boleh menggunakan kapas yang dicelup di dalam air supaya habuk boleh dikeluarkan.
CARA UNTUK ELAKKAN BAYI SELALU GOSOK MATA
1. Pakaikan sarung tangan

Salah satu cara untuk mengelakkan bayi menggosok mata adalah dengan pakaikan sarung tangan. Dengan cara ini, mata mereka juga akan terpelihara dari digosok dengan melampau. Nak gosok mata bila dah pakai sarung tangan ini pun selamat lah sikit kan?
2. Alihkan perhatian mereka dengan memberi barang mainan

Alihkan perhatian si bayi apabila mereka mahu mula menggosok mata adalah cara yang boleh digunakan. Pegang tangan mereka dan berikan barang mainan supaya mereka tidak terlampau terikut dengan ‘habit’ untuk menggosok mata.
*Semoga bermanfaat!
Sumber :MomJunction


Mak Ayah Kena Tahu 5 Formula Ini Supaya Anak Tak Terlampau Manja Dan Bijak Berdikari!

” Along tak payah naik bas balik sekolah ya, ayah akan ambil setiap hari”
Memang bagus apabila ibubapa memberikan perhatian terhadap keselesaan dan keselamatan anak-anak. Namun, jangan sampai terlebih limit kerana anak-anak mungkin akan jadi terlebih manja. Bayangkan, ada situasi di sekolah dimana ibubapa yang memegang beg anak dan dihantar sampai ke dalam kelas. Jika perkara ini berlarutan, anak-anak akan jadi manja dan tidak terbiasa susah atau berdikari. Oleh itu, jom cuba 5 formula supaya anak tidak terlampau manja dari si ayah ini.

5 Formula Supaya Anak Tak Terlampau Manja
Saya dulu sangat overprotective. Saya taknak anak saya susah langsung! Tiba-tiba saya perasan yang anak sulung saya ni jadi makin manja. Bukan manja biasa tapi manja yang ekstrim! Syukur, Ilmu Parenting mengajar saya untuk guna 5 Formula ni supaya anak jadi tak terlampau manja dan Alhamdulillah, sangat sangat berkesan!
FORMULA 1
http://ourlovebonding.com/

Tegas! Jangan mudah mengalah dengan pujuk rayu anak. Anak berumur 6 bulan ke atas dah pandai membuat tangisan manipulatif. Jadi kita kena pandai bezakan tangisan manipulatif dengan tangisan yang real! Tangisan manipulatif ni biasanya bermula bila kita tak ikut kehendaknya.

FORMULA 2
www.todaysparent.com
Konsisten! Kalau kita cakap A kena buat A. Jangan tiba-tiba disebabkan ‘political talk’ anak kita, kita jadi layu dan berubah pendirian. Anak kita akan hafal taktik yang membuatkan kita cair dan jangan pelik kalau tantrumnya makin menjadi jadi kalau kita tak tunaikan permintaan mereka!
FORMULA 3
www.today.com
Tawar menawar! Ada masanya kita kena pakai negotiation skills kita dekat anak sendiri. Contohnya, sebelum masuk kedai, ingatkan dulu pada anak kita apa yang nak dibeli. Baru la anak kita tak jadi ‘anak Sultan’ yang nak beli satu Pasaraya! Kita memang tak boleh nak halang 100% kemahuan anak tapi tak salah kan kalau boleh tawar menawar.
FORMULA 4
listovative.com
Jangan terlalu banyak masuk campur! Kadang-kadang kita lupa tak selamanya kita akan berada disisi anak kita sampai semua benda kita nak masuk campur. Anak kita bergaduh kecil dengan adik pun kita terus halang nak marah si kakak. Kawan anak kita cuit sikit anak kita pun kita nak melenting tak tentu hala. Bila masa anak kita nak asah interpersonal skills mereka? Tu la kenapa anak kita tak pandai bergaul dan terlebih manja!
FORMULA 5
www.thevocket.com
Jadi coach! Anak kita bukannya nak kita jadi ‘baju besi’ mereka yang melekat dan melindungi 24 jam sehari semalam. Mereka cuma perlukan coach kehidupan yang mengajar dan mendidik mereka.
Jika anak kita menangis, jangan kita terburu-buru nak ambil dan tenangkan anak kita. Tanya dulu apa masalah anak kita. Bagi anak kita asah ‘self regulation’ dalaman mereka. Jangan bagi nampak sangat kita ni pembantu yang boleh dipanggil bila-bila masa dan sedia berkhidmat 24 jam untuk mereka. Sampai masanya, mereka jadi boss dan kita yang jadi hamba!
Sumber: Taufiq Razif


Mak Ayah Kena Tegur 5 Perangai Anak Ini Daripada Kecil

“Ish, buasnya anak dia ni..tak hormat orang langsung!”
Mestilah kita tidak mahu apabila anak-anak kita dilabel orang orang luar sebegini bukan? Amat penting sebenarnya untuk ibu bapa alert dengan tingkah laku anak-anak yang kadang-kadang boleh sampai melampau tahapnya. Jadi, amat penting untuk anda tegur anak jika mereka buat 5 perangai ini.

Mak Ayah Wajib Tegur 5 Perangai Anak Ini
Kebanyakan perangai anak ni memang mencabar kesabaran mak ayah kan. Kadang-kadang kita boleh diamkan je tapi kadang-kadang ada perangai anak yang melampau dan keterlaluan!
Yang keterlaluan ni memang kena ditegur. Tak boleh dah guna alasan ” alahhh..biasa la budak budak “. Sebab tanpa teguran, perangai tak elok ni akan melekat dan menjadi ‘wiring otak’ yang kekal dan susah diubah.

Ni 5 perangai anak yang kita kena tegur daripada kecil :

1. SUKA MASUK BILIK ORANG

Memang anak yang penuh dengan rasa ingin tahu (curiosity) ni akan sangat suka ‘explore’ tempat yang baru. Sifat ‘curiosity’ ni bagus tapi kita kena bimbing sifat tu supaya anak kita boleh teruskan sifat ‘curiosity’ nya tanpa ganggu privasi orang lain. Ni la adab yang kurang ada pada kanak kanak zaman sekarang. IQ tinggi tapi EQ dan Interpersonal skills tak dipeduli.
2. SUKA MENYAMPUK ORANG TUA SEDANG BERCAKAP

Memang anak yang tengah teruja ni akan main sembur je bertanya tanpa tengok masa dan tempat. Suka bertanya tu bagus tapi kalau kita tengah bercakap dengan orang lain pun dia nak menyampuk, tu boleh jadi masalah. Kenapa?
Anak yang suka menyampuk ni biasanya suka sangat nak cari perhatian ( entitle for attention ) dan sangat susah nak lawan perasaan ditolak ( unable to tolerate frustation ). Tu la kenapa kalau anak menyampuk, saya terus tegur dan bagitahu dia untuk tunggu saya habis bersembang dulu. Daripada situ pun saya dah boleh latih anak ‘self control’. Anak yang tinggi Self Control insyaAllah akan lebih berjaya suatu hari nanti.
3. SUKA MAIN KASAR

Jangan pandang ringan kalau anak kita suka tumbuk atau cubit kawan kawannya. Tanpa teguran, sifat ni boleh jadi habit yang kekal dan berterusan sampai remaja dan dewasa.
Teguran tu pula mesti ‘on the spot’. Nampak je anak berkasar dengan sepupu dan kawannya, kita kena terus tegur dan ajar dia cara yang betul nak bergaul. Kalau kita cuma ketawa dan anggap ianya permainan semata semata bahkan siap puji puji pula, otak anak kita akan anggap ianya ‘social reward’ dan susah nak diubah sampai la dia dah besar nanti.
4. BUAT BUAT TAK DENGAR

Kalau anak tak dengar sebab mengelamun tu lain cerita tapi kalau dia buat buat tak dengar dengan sengaja itu namanya POWER PLAY.
Masa ni la anak nak uji autoriti kita. Mak ayah yang kurang autoriti akan cepat mengalah dan membiarkan je anak menguasai dirinya. Lama kelamaan kita akan nampak anak akan semakin degil dan susah dengar cakap. Itulah yang terjadi bila kita kurang autoriti pada anak anak kita sendiri.
5. ANAK TERLALU PEMENDAM

Ada juga anak yang sangat susah nak menangis. Kalau dia sakit ataupun sedih dia ketap je bibir supaya tak menangis. Pernah kan kita dengar falsafah “Boys dont cry ” kan? Salah sebenarnya falsafah tu. Kita kena bagi signal pada otak anak kita bahawa ianya okey untuk meluahkan emosi terpendam mereka.
Tu la kenapa kalau anak menangis, jangan la duk tengking mereka. Menangis adalah cara anak kita mengekspresi emosi sedih mereka.
Cuma kita kena bantu mereka untuk kawal emosi tu je supaya ianya tak berubah menjadi amukan dan tantrum. Tengking boleh selesaikan tangisan, tapi parut dan luka psikologinya itu yang akan berpanjangan!
*Jom ajar pasangan kita 5 info kat atas ni. Rasanya ramai lagi mak ayah yang belum tahu ilmu dan info ni kan.
Sumber : Taufiq Razif


Mak Ayah Meninggal Sebab Covid-19, Lima Beradik Yatim Piatu Sekelip Mata

Sedar tidak sedar, virus Covid-19 telah meragut banyak nyawa orang-orang tersayang di keliling kita. Tidak mengenal usia mahupun pangkat semuanya tidak terkecuali.
Lebih mengundang sebak apabila lima beradik tinggal di Flat Sri Perantau, Selat Klang menjadi yatim piatu selepas kehilangan ibu bapa mereka akibat jangkitan Covid-19 pada minggu lalu.

Baca juga: Ibu Bertarung Di ICU, Bayi Usia 8 Bulan Meninggal Akibat Covid-19
KEHILANGAN YANG MENGEJUT, TIADA SEBARANG PERSIAPAN
Menurut laporan Sinar Harian, Intan Iewanina Mohd Suhaimi, 23, berkata, ibunya, Ramlah Muktar, 43 tahun meninggal dunia pada 31 Julau lalu manakala bapanya Mohd Suhaimi Zakaria berusia 55 tahun seminggu selepas menerima rawatan di hospital.

Menurut Intan, dia masih belum membuat sebarang perancangan masa depan tentang dirinya dan adik beradik kerana pemergian kedua-dua ibu bapa sangat memberi tamparan hebat.

Walau bagaimanapun, amanat untuk melihat Intan berjaya tetap diteruskan dan tidak akan berputus asa dalam pelajaran di Universiti Islam Antarabangsa Malaysia (UIAM) yang bersisa dua tahun lagi.
“Saya akan galas tanggungjawab jaga adik-adik di rumah. Saya akan teruskan belajar sampai habis kemudian baru fikir cari kerja untuk menampung adik-adik,” jelasnya.
Uzair Wazini Mohd Suhami, 16 tahun bersekolah di Maahad Tahfiz Azzkir, Batu Pahat berkata, dia tidak akan melupakan pesanan ibu bapa untuk sentiasa mengutamakan pelajaran dan agama.

“Sebelum mak ayah pergi mereka pesan supaya menjadi anak yang soleh dan solehah. Tidak tinggal solat dan al-Quran supaya mereka tenang di sana serta berjumpa lagi di syurga firdaus,” katanya.
Sumber: Sinar Harian


Mak Ayah ‘Pergi’ Akibat Covid-19, Lapan Beradik Jadi Yatim Piatu Dalam Masa 3 Hari

Saban hari kita lihat makin tinggi kes yang dicatatkan melibatkan penularan wabak Covid-19 dalam negara. Bukan sahaja terjejas dari segi kesihatan, malah sudah ramai dalam kalangan rakyat yang terjejas dari segi ekonomi dan juga kesihatan mental. Mana tidaknya, tambah pula kalau ada dalam kalangan ahli keluarga yang pergi meninggalkan kita kerana wabak ini.
Seperti kisah menyayat hati ini dimana lapan beradik dalam sekelip mata menjadi anak yatim piatu kerana ibu dan ayah meninggal dunia akibat Covid-19.

Baca juga: Malam Tadi Saya Jaga Mak, Saya Jaga Mak Sampai Dia ‘Tidur’…
LAPAN BERADIK JADI YATIM PIATU KERANA COVID-19

Antara nyawa yang terkorban itu, ibu bapa kepada Nazurah Nabilah Yajeed, berusia 19 tahun. Arwah ibu bapanya yang sebelum ini mencari nafkah hanya dengan berniaga goreng pisang, kembali ke rahmatullah akibat Covid-19 dalam jangka masa tiga hari Pemergian ayah ini meninggalkan Nabilah yatim piatu bersama tujuh adiknya yang berumur antara 18 hingga empat tahun.

Sebilangan besar adik-adik Nabilah masih bersekolah, kecuali adik bongsunya yang berusia empat tahun. Nabilah sendiri merupakan pelajar di Kolej Politeknik Mersing di Johor.
Dia berkata bapanya meninggal pada hari Jumaat lalu (16 Julai) dan dua hari kemudian pada hari Ahad (18 Julai), ibunya pula meninggal dunia akibat Covid-19.
SELEPAS AYAH PERGI, IBU PULA PERGI…

Menurut laporan MalaysiaKini, pada mulanya, ibunya diuji positif pada 18 Jun sehingga dia pergi ke (pusat kuarantin dan rawatan) Maeps, dan kemudian pada 21 Jun, dia mengalami kesukaran bernafas kemudian dia terus masuk ke unit rawatan rapi (ICU) dan tidak sedarkan diri. Namun, apa yang menyedihkan adalah ibunya menghembuskan nafasnya yang terakhir pada 19 Julai.
“Ayah saya adalah kontak rapat ibu saya. Saya tidak ingat hari apa dia mengambil ujian dan disahkan positif tetapi dia sukar bernafas dan dimasukkan ke hospital pada 30 Jun. Dia dimasukkan ke ICU di Rumah Sakit Selayang dan selepas itu ‘ditidurkan’. Dia tidak sedarkan diri sehingga meninggal dunia pada hari Jumaat lalu,” kata Nabilah.
Kini Nabilah dan adik-adiknya tinggal di rumah ibu saudaranya di Bukit Beruntung, Rawang, Selangor. Ibu saudaranya tidak bekerja dan sebelum ini positif Covid-19.
Nabilah berkata mereka semua baik-baik saja sekarang dan baru sahaja menyelesaikan tempoh kuarantin mereka. Jelasnya lagi, mereka sedang menunggu untuk memotong gelang merah jambu mereka.
Di sebalik tragedi yang menimpa keluarga mereka, Nabilah sedar hidup mesti diteruskan, apalagi dia kakak sulung kepada tujuh adik-adik untuk dijaga.
“Ya, saya terkejut dan saya masih sedih, tetapi tak mengapa. Saya perlu terus tinggal bersama adik-adik saya,” katanya.
Nabilah berkata setakat ini dia mendapat bantuan daripada jiran-jiran dan juga beberapa orang tidak dikenalinya, yang menghulurkan bantuan makanan dan wang. Pun begitu, Nabilah berkata dia terbuka untuk menerima lebih banyak bantuan untuk membantu keluarganya kembali berdikari.
Bagi mereka yang ingin menghubungi Nabilah untuk memberikan bantuan, dia boleh dihubungi di [email protected] Sumbangan juga boleh disalurkan ke  akaun (12207020456204 BIMB – NAZURAH NABILAH BENYAJEED)
Sumber: MalaysiaKini


“Mak Ayah Saya Bukan Nak Dengar Pun!”- Anak Mudah Emosi, Ini Cara Ibu Bapa Jadi Pendengar Yang Baik

Kadang-kala permasalahan anak yang tidak suka berkongsi masalah dengan ibu bapa ini bukannya datang dari diri anak sendiri tapi antara punca sebenarnya adalah respon yang diterima dari ibu bapa.
Melalui perkongsian dari Doktor Rozanizam Zakaria, ramai dalam kalangan anak remaja yang mengalami masalah emosi memberitahu antara cabaran dalam keluarga ialah ibu ayah tak mendengar. Justeru itu, jom baca penjelasan lanjut di bawah bersama cara menjadi ibu bapa yang ada sifat empati.

Baca juga: Jangan Rasa Pelik, Rupanya Ini 5 Perkara Anak Lelaki Suka Lakukan Bersama Si Ayah
PERBEZAAN IBU BAPA YANG ‘HEARING VS LISTENING’!
Gambar hiasan: IbuRose.

“Mak ayah saya bukan nak dengar pun!” Macam mana nak elak ayat ni keluar dari mulut anak-anak?

‘Hearing vs listening’
Dua-dua mendengar, tapi dalam perhubungan kita perlu lebih yang kedua. Ramai remaja yang alami masalah emosi mengadu antara cabaran dalam keluarga ialah ibu ayah tak mendengar.
Sebab itu mereka tak nak bercerita, berahsia atau akhirnya pilih nak luah dekat orang lain.
CONTOH IBU AYAH MENDENGAR VS TAK MENDENGAR
Gambar hiasan: Bidadari.my
Saya nak tunjuk contoh praktikal untuk jadi ibu ayah yang mendengar vs ibu ayah yang tak mendengar.
Anak: “Saya tak rasa seronok pergi sekolah, cikgu asyik marah, kita dah buat kerja tapi still satu kelas kena leter. Kawan-kawan pula tau nak salin je”.
RESPON 1
“Buat tak tau je lah diorang tu. Yang penting kamu belajar. Tak pergi sekolah nak jadi apa?”
(Dismissive, belittle masalah anak)
RESPON 2
“Dah tu nak buat apa? Nak berhenti sekolah?”
(Offensive)
RESPON 3
“Mak dulu lagi susah nak belajar, atuk nenek kamu tak ada duit, mak pergi sekolah jalan kaki 30 batu, pakai selipar aje. Kamu tu bukan susah apa. Belajar aje!”
(Diverting)
RESPON 4
“Tak apa. Esok mak pergi marah cikgu dengan kawan-kawan kamu tu. Biasa dia tu!”
(Helicopter parenting)
RESPON 5
“Ha? Ok. Ok. Esok mak bank in duit.”
(Distracted parents)
CARA JADI IBU BAPA YANG BEREMPATI ATAU ‘REFLECTIVE LISTENING’
Gambar hiasan: Redaksi.
Semua jenis respon ni lah yang akan buat anak rasa “malaslah cerita apa-apa”. Bagaimana nak jadi mendengar dengan berempati/ reflective listening?
Pertama, kena focus, avoid distraction.
Kedua, jangan respon tapi reflect. Jangan bagi nasihat dulu, bagi anak rasa dia didengari dan difahami dulu. Cuba dengar apa yang anak nak sampaikan, bukan dengar bunyi-bunyi perkataan yang keluar dari mulut anak sahaja.
CONTOH:
“Ibu nampak kamu rasa down. Ye lah, dah buat kerja pun masih kena marah. Mesti kamu rasa frust, dah buat kerja tapi rasa tak dihargai ye?”
Atau
“Mesti rasa tak seronok kan bila kita dah berusaha tapi tak dihargai, lepas tu orang ambil kesempatan pula”.
Beza dengan respon 1-5 ialah, kita cuba lihat situasi dari perspektif anak, bantu anak label masalah, tunjukkan empati kita.
DAH TAK BOLEH NASIHAT ANAK KE?
Dah tu tak boleh nasihat ke Dr? Boleh, lepas tu lah. Bila dah tenang.
Masa beremosi, siapa pun nasihat tak masuk. Masa kita tension dengan boss, boss bagi nasihat kita excited ke dengar nasihat dia?
Tak kan? Sama je. Cuma kita je selalu lupa. Lupa yang kita pun manusia.
Sumber: Facebook Dr Rozanizam Zakaria


Mak Ayah Wajib Beri 7 Pesanan ‘Maut’ Ini Kepada Anak-Anak Sebelum Pergi Beraya

“Mama, kenapa tak dapat duit raya pun, tak nak pergi rumah makcik tu dah..”
Alamak, tuan rumah beraya dengar pula percakapan anak, mana si ibu bapa nak letak muka pula kan? Berhari raya bersama anak-anak mungkin merupakan perkara yang agak merisaukan bagi ibu bapa. Mana tidaknya, jika tidak dikawal ragam anak-anak mungkin akan menimbulkan ketidakselesaan kepada tuan rumah. Jadi, sempena sambutan Hari Raya kali ini, agak molek untuk ibu bapa beri pesanan ‘maut’ untuk anak-anak dahulu sebelum keluar beraya nanti.

Mak Ayah Wajib Pesan Pada Anak 7 Nasihat Ni Masa Pergi Beraya Nanti
1- Jangan minta duit raya

Nak ziarah rumah boleh. Nak tawaf satu kampung pun boleh tapi bila masuk rumah orang, jangan sekali kali minta duit raya.

Kita tak tahu keadaan ekonomi tuan rumah. Jadi, makan dan minum je kuih muih yang tuan rumah hidangkan tapi ajar anak kita untuk tak meminta minta duit raya

2 – Jangan buka sampul duit raya di depan tuan rumah

Membuka sampul duit raya di depan tuan rumah dan menyebut jumlah duit adalah perbuatan yang memalukan dan tak beradab pada tuan rumah
Ada orang mampu je nak bagi RM50 tapi ada orang, nak bagi 50 sen pun mereka terpaksa menyimpan sepanjang tahun.
3 – Jangan intai rumah orang

Kalau dah ketuk 3 kali dan tak ada orang respon, baliklah. Itu adab bertamu.
Bila ketuk rumah orang pula, jangan berdiri betul betul muka pintu, ajar anak untuk berdiri di tepi pintu supaya bila pintu tu dibuka kita tak terus nampak aurat ahli keluarga tuan rumah tu.
4 – Jangan masuk ke bilik tidur orang tanpa izin

Bagitahu anak kita bahawa bilik tidur adalah tempat paling privasi bagi tuan rumah. Nak solat atau nak ke tandas sekalipun, kena minta izin dulu.
5 – Jangan buka peti ais rumah orang

Ada orang mengadu kat saya haritu katanya ada anak anak tetamu datang rumahnya, buka peti ais dan minta macam macam makanan kat dalam tu.
Sebagai tuan rumah, kita hargai dan muliakan tetamu tetapi sebagai tetamu, kena la hormat tuan rumah. Tak boleh biarkan anak kita sesuka hati meneroka rumah orang ni.
6 – Jangan usik barang tuan rumah

Musim beraya ni la orang duk pakat ‘display’ perhiasan termahal mereka.
Pesan kat anak anak kita jangan duk usik barang orang terutamanya yang berkaca. InsyaAllah anak kecil pun boleh faham kalau kita ingatkan berkali kali
7 – Jaga kelakuan

Terutamanya anak kecil yang aktif dan suka berlari tu memang kita wajib pesan untuk beringat. Kalau anak tak boleh dikawal sangat, bawa anak keluar rumah supaya mereka boleh ‘channel’ energi mereka di luar tapi kalau kita sendiri tak yakin boleh kawal anak kita tu sebaiknya tak bertamu pun tak apa.
Bertamu tu SUNAT hukumnya tapi menjaga kelakuan anak daripada merosakkan barang orang itu WAJIB!
p/s : Banyak cara nak kawal anak ni. Antaranya bawa mainan kesukaan mereka ketika ziarah rumah orang. Ni la ‘art of distraction’ yang kita kena belajar.
Sumber : Taufiq Razif